text:
τάση Ub μετράται σε χρονική στιγμή μεταξύ 10 δευτερολέπτων και 60 δευτερολέπτων μετά την πρόσκρουση και η χωρητικότητα των πυκνωτών X (Cx) καθορίζεται από τον κατασκευαστή, η συνολική ενέργεια (TE) υπολογίζεται σύμφωνα με τον ακόλουθο τύπο:
 TE = 0,5 × Cx × Ub2
 γ)
 Όταν πραγματοποιείται μέτρηση των U1 και U2 (βλ. σχήμα 1 ανωτέρω) σε χρονική στιγμή μεταξύ 10 δευτερολέπτων και 60 δευτερολέπτων μετά την πρόσκρουση και οι χωρητικότητες των πυκνωτών Υ (Cy1, Cy2) καθορίζονται από τον κατασκευαστή, η συνολική ενέργεια (TEy1, TEy2) υπολογίζεται σύμφωνα με τους ακόλουθους τύπους:
 TEy1 = 0,5 × Cy1 × U12
 TEy2 = 0,5 × Cy2 × U22
 Αυτή η διαδικασία δεν εφαρμόζεται εάν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 2 Π.χ. μέτρηση της ενέργειας του κεντρικού αγωγού υψηλής τάσης που αποθηκεύεται στους πυκνωτές X
 4.
 Φυσική προστασία
 Μετά τη δοκιμή πρόσκρουσης του οχήματος, τυχόν μέρη που περιβάλλουν τα στοιχεία υψηλής τάσης ανοίγονται, αποσυναρμολογούνται ή απομακρύνονται, χωρίς τη χρήση εργαλείων. Όλα τα υπόλοιπα περιβάλλοντα μέρη θεωρούνται μέρος της φυσικής προστασίας.
 Ο δάκτυλος δοκιμής που περιγράφεται στο σχήμα 3 εισάγεται σε τυχόν κενά ή ανοίγματα της φυσικής προστασίας με δύναμη δοκιμής 10 N ± 10 % για την αξιολόγηση της ασφάλειας έναντι του ηλεκτρικού ρεύματος. Εάν υπάρχει μερική ή πλήρης διείσδυση στη φυσική προστασία από τον δάκτυλο δοκιμής, ο δάκτυλος δοκιμής τοποθετείται σε κάθε δυνατή θέση, όπως ορίζεται κατωτέρω.
 Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90° σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
 Τα εσωτερικά φράγματα προστασίας έναντι του ηλεκτρικού ρεύματος θεωρούνται μέρος του περιβλήματος.
 Εάν είναι απαραίτητο, θα πρέπει να συνδέεται παροχή χαμηλής τάσης (όχι κάτω από 40 V και όχι πάνω από 50 V) σε σειρά με κατάλληλο λαμπτήρα μεταξύ του δακτύλου δοκιμής και των υπό τάση μερών υψηλής τάσης εντός του φράγματος προστασίας έναντι του ηλεκτρικού ρεύματος ή του περιβλήματος.
 Σχήμα 3 Δάκτυλος δοκιμής
 Υλικό: μέταλλο, εκτός εάν προσδιορίζεται διαφορετικά.
 Γραμμικές διαστάσεις σε mm.
 Ανοχές στις διαστάσεις χωρίς συγκεκριμένη ανοχή:
 α)
 σε γωνίες: +0°0′0′′/-0°0′10′′·
 β)
 σε γραμμικές διαστάσεις:
 i)
 ≤25 mm: +0/-0,05 mm·
 ii)
 >25 mm: ±0,2 mm
 Και οι δύο αρθρώσεις επιτρέπουν κίνηση στο ίδιο επίπεδο και προς την ίδια κατεύθυνση υπό γωνία 90° με ανοχή 0 έως +10°.
 Οι απαιτήσεις του σημείου 5.2.2.1.3 του παρόντος κανονισμού θεωρείται ότι πληρούνται αν ο δάκτυλος δοκιμής που περιγράφεται στο σχήμα 3 δεν μπορεί να έλθει σε επαφή με τα υπό τάση μέρη υψηλής τάσης.
 Αν κρίνεται αναγκαίο, μπορεί να χρησιμοποιηθεί κάτοπτρο ή ινοσκόπιο για να ελεγχθεί κατά πόσον ο δάκτυλος δοκιμής έρχεται σε επαφή με τα υπό τάση μέρη υψηλής τάσης.
 Εάν αυτή η απαίτηση επαληθεύεται από κύκλωμα σήματος μεταξύ του δακτύλου δοκιμής και των υπό τάση μερών υψηλής τάσης, ο λαμπτήρας δεν ανάβει.
 4.1.
 Μέθοδος δοκιμής για τη μέτρηση της ηλεκτρικής αντίστασης:
 α)
 Μέθοδος δοκιμής με τη χρήση διάταξης δοκιμής της αντίστασης.
 Η διάταξη δοκιμής της αντίστασης συνδέεται με τα σημεία μέτρησης (συνήθως, το


text:
ηλεκτρικό πλαίσιο και το ηλεκτροαγώγιμο περίβλημα / φράγμα προστασίας έναντι του ηλεκτρικού ρεύματος) και η αντίσταση μετράται με τη χρήση συσκευής δοκιμής αντίστασης η οποία πληροί τις προδιαγραφές που ακολουθούν:
 i)
 διάταξη δοκιμής της αντίστασης: ρεύμα μέτρησης τουλάχιστον 0,2 A·
 ii)
 διακριτική ικανότητα: 0,01 Ω ή λιγότερο·
 iii)
 η αντίσταση R είναι μικρότερη από 0,1 Ω.
 β)
 Μέθοδος δοκιμής που χρησιμοποιεί τροφοδοτικό συνεχούς ρεύματος, βολτόμετρο και αμπερόμετρο.
 Το τροφοδοτικό συνεχούς ρεύματος, το βολτόμετρο και το αμπερόμετρο συνδέονται με τα σημεία μέτρησης (κατά κανόνα, ηλεκτρικό πλαίσιο και ηλεκτροαγώγιμο περίβλημα / φράγμα προστασίας έναντι του ηλεκτρικού ρεύματος).
 Η τάση του τροφοδοτικού συνεχούς ρεύματος ρυθμίζεται έτσι ώστε η ροή ρεύματος να είναι τουλάχιστον 0,2 A.
 Μετρώνται ή ένταση «Ι» και η τάση «U» του ρεύματος.
 Η αντίσταση «R» υπολογίζεται σύμφωνα με τον ακόλουθο τύπο:
 R = U / I
 Η αντίσταση R είναι μικρότερη από 0,1 Ω.
 Σημείωση: Εάν χρησιμοποιούνται σύρματα μολύβδου για τη μέτρηση της τάσης και της έντασης, κάθε σύρμα μολύβδου συνδέεται ανεξάρτητα με το φράγμα προστασίας έναντι του ηλεκτρικού ρεύματος / το περίβλημα / το ηλεκτρικό πλαίσιο (σασί). Ο ακροδέκτης μπορεί να είναι κοινός για τη μέτρηση της τάσης και του ρεύματος.
 Παράδειγμα της μεθόδου δοκιμής που χρησιμοποιεί τροφοδοτικό συνεχούς ρεύματος, βολτόμετρο και αμπερόμετρο παρουσιάζεται παρακάτω.
 Σχήμα 4 Παράδειγμα μεθόδου δοκιμής που χρησιμοποιεί τροφοδοτικό συνεχούς ρεύματος
 5. Αντίσταση μόνωσης
 5.1.
 Γενικά
 Η αντίσταση μόνωσης για κάθε κεντρικό αγωγό υψηλής τάσης του οχήματος μετριέται ή προσδιορίζεται με υπολογισμό των τιμών μέτρησης κάθε μέρους ή συστατικής μονάδας ενός κεντρικού αγωγού υψηλής τάσης.
 Όλες οι μετρήσεις για τον υπολογισμό της/των τάσης/-εων και της ηλεκτρικής μόνωσης πραγματοποιούνται ύστερα από τουλάχιστον 10 δευτερόλεπτα μετά την πρόσκρουση.
 5.2.
 Μέθοδος μέτρησης
 Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στα σημεία 5.2.1 και 5.2.2 του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης.
 Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων, μέσω διαγραμμάτων ηλεκτρικών κυκλωμάτων. Εάν οι κεντρικοί αγωγοί υψηλής τάσης είναι αμοιβαία απομονωμένοι, η αντίσταση μόνωσης μετράται για κάθε ηλεκτρικό κύκλωμα.
 Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης και αλλαγή λογισμικού.
 Σε περιπτώσεις όπου οι τιμές μέτρησης δεν είναι σταθερές λόγω της λειτουργίας του συστήματος παρακολούθησης της αντίστασης μόνωσης που είναι τοποθετημένο επί του οχήματος, οι αναγκαίες τροποποιήσεις για τη διεξαγωγή της μέτρησης μπορούν να πραγματοποιηθούν με διακοπή της λειτουργίας της σχετικής διάταξης ή με αφαίρεσή της. Επιπλέον, όταν αφαιρεθεί η διάταξη, χρησιμοποιείται σειρά σχεδίων για να αποδειχθεί ότι η αντίσταση μόνωσης μεταξύ των υπό τάση μερών και του ηλεκτρικού πλαισίου παραμένει αμετάβλητη.
 Οι τροποποιήσεις αυτές δεν επηρεάζουν τα αποτελέσματα της δοκιμής.
 Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για την αποφυγή βραχυκυκλωμάτων και ηλεκτροπληξίας.
 5.2.1.
 Μέθοδος μέτρησης με χρήση τάσης DC από εξωτερικές πηγές
 5.2.1.1.
 Όργανο μέτρησης
 Χρησιμοποιείται όργανο δοκιμής αντίστασης μόνωσης, ικανό να εφαρμόζει

type: contracts

jurisdiction: EU


text:
τάση DC υψηλότερη από την τάση λειτουργίας του κεντρικού αγωγού υψηλής τάσης.
 5.2.1.2.
 Μέθοδος μέτρησης
 Συνδέεται όργανο δοκιμής αντίστασης μόνωσης μεταξύ των υπό τάση μερών και του ηλεκτρικού πλαισίου. Στη συνέχεια, μετράται η αντίσταση μόνωσης με την εφαρμογή τάσης DC τουλάχιστον ίσης με το ήμισυ της τάσης λειτουργίας του κεντρικού αγωγού υψηλής τάσης.
 Εάν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε αγώγιμα συνδεδεμένο κύκλωμα και ορισμένα από τα στοιχεία δεν αντέχουν την τάση λειτουργίας ολόκληρου του κυκλώματος, η αντίσταση μόνωσης μεταξύ αυτών των στοιχείων και του ηλεκτρικού πλαισίου μπορεί να μετρηθεί χωριστά, με εφαρμογή τάσης τουλάχιστον ίσης με το ήμισυ της τάσης λειτουργίας τους ενώ είναι αποσυνδεδεμένα.
 5.2.2.
 Μέθοδος μέτρησης με χρήση του REESS του οχήματος ως πηγής τάσης DC
 5.2.2.1.
 Συνθήκες δοκιμής οχήματος
 Ο κεντρικός αγωγός υψηλής τάσης ενεργοποιείται από το REESS του οχήματος και/ή το σύστημα μετατροπής ηλεκτρικής ενέργειας και η στάθμη τάσης του REESS και/ή το σύστημα μετατροπής ηλεκτρικής ενέργειας σε όλη τη διάρκεια της δοκιμής είναι τουλάχιστον η ονομαστική τάση λειτουργίας, όπως ορίζεται από τον κατασκευαστή του οχήματος.
 5.2.2.2.
 Μέθοδος μέτρησης
 5.2.2.2.1.
 Βήμα πρώτο
 Μετράται η τάση όπως ορίζεται στο σχήμα 1 και καταγράφεται η τάση του κεντρικού αγωγού υψηλής τάσης (Ub).
 5.2.2.2.2.
 Βήμα δεύτερο
 Μετράται και καταγράφεται η τάση (U1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 1).
 5.2.2.2.3.
 Βήμα τρίτο
 Μετράται και καταγράφεται η τάση (U2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 1).
 5.2.2.2.4.
 Βήμα τέταρτο
 Αν η U1 είναι μεγαλύτερη από ή ίση με τη U2, εισάγεται γνωστή τυποποιημένη αντίσταση (R0) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισαχθεί η R0, μετράται η τάση (U1') μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 5).
 Η ηλεκτρική μόνωση (Ri) υπολογίζεται σύμφωνα με τον ακόλουθο τύπο:
 Ri = R0 × Ub × (1/U1′ – 1/U1)
 Σχήμα 5 Μέτρηση της U1′
 Αν η U2 είναι μεγαλύτερη από τη U1, εισάγεται γνωστή τυποποιημένη αντίσταση (R0) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισαχθεί η R0, μετράται η τάση (U2') μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 6).
 Η ηλεκτρική μόνωση (Ri) υπολογίζεται σύμφωνα με τον ακόλουθο τύπο:
 Ri = R0 × Ub × (1/U2′ – 1/U2)
 Σχήμα 6 Μέτρηση της U2′
 5.2.2.2.5.
 Βήμα πέμπτο
 Εάν η τιμή ηλεκτρικής μόνωσης Ri (σε Ω) διαιρεθεί με την τάση λειτουργίας του κεντρικού αγωγού υψηλής τάσης (σε V) προκύπτει η αντίσταση μόνωσης (σε Ω/V).
 Σημείωση: Η γνωστή αντίσταση R0 (σε Ω) πρέπει να είναι η τιμή της ελάχιστης απαιτούμενης αντίστασης μόνωσης (σε Ω/V), πολλαπλασιασμένη με την τάση λειτουργίας (σε V) του οχήματος συν/πλην 20 %. Η R0δεν απαιτείται να έχει επακριβώς αυτή την τιμή, καθώς οι εξισώσεις ισχύουν για οποιαδήποτε R0· ωστόσο, η τιμή R0 αυτής της τάξης θα πρέπει να επιτρέπει μετρήσεις της τάσης με ικανοποιητική ακρίβεια.
 6. Διαρροή


text:
 Avis juridique important
 |
 21995D0302(09)
 Απόφαση της Μεικτής Επιτροπής του ΕΟΧ αριθ. 9/95 της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 047 της 02/03/1995 σ. 0029 - 0029
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ Αριθ. 9/95 της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98, Εκτιμώντας: ότι το παράρτημα ΙΙ της συμφωνίας τροποποιήθηκε τελευταία με την απόφαση της μεικτής επιτροπής του ΕΟΧ αριθ. 44/94 της 15ης Δεκεμβρίου 1994 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (1) 7 ότι η οδηγία 94/37/ΕΚ της Επιτροπής της 22ας Ιουλίου 1994 για τροποποίηση των παραρτημάτων της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (2) πρέπει να ενσωματωθεί στη συμφωνία 7 ότι η οδηγία 94/43/ΕΚ του Συμβουλίου της 27ης Ιουλίου 1994 με την οποία καταρτίζεται το παράρτημα VI της οδηγίας 91/414/ΕΟΚ σχετικά με τη διάθεση στην αγορά φυτοπροστατευτικών προϊόντων (3) πρέπει να ενσωματωθεί στη συμφωνία, ΑΠΟΦΑΣΙΖΕΙ ΤΑ ΑΚΟΛΟΥΘΑ: Άρθρο 1 Στο σημείο 12α (Οδηγία 91/414/ΕΟΚ) του κεφαλαίου XV του παραρτήματος ΙΙ της συμφωνίας προστίθενται οι ακόλουθες περιπτώσεις, πριν από την προσαρμογή: «- 394 L 0037: οδηγία 94/37/ΕΚ της Επιτροπής της 22ας Ιουλίου 1994 (ΕΕ αριθ. L 194 της 29. 7. 1994, σ. 65), - 394 L 0043: οδηγία 94/43/ΕΚ του Συμβουλίου της 27ης Ιουλίου 1994 (ΕΕ αριθ. L 227 της 1. 9. 1994, σ. 31).» Άρθρο 2 Τα κείμενα των οδηγιών 94/37/ΕΚ και 94/43/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά. Άρθρο 3 H παρούσα απόφαση αρχίζει να ισχύει την 1η Φεβρουαρίου 1995, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας. Άρθρο 4 H παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 27 Ιανουαρίου 1995. Για τη μεικτή επιτροπή του ΕΟΧ Ο Πρόεδρος G. J. L. AVERY


text:
 15.3.2012
 EL
 Επίσημη Εφημερίδα της Ευρωπαϊκής Ένωσης
 L 76/14
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 130/2011
 της 2ας Δεκεμβρίου 2011
 σχετικά με την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 116/2011 της Μεικτής Επιτροπής του ΕΟΧ της 21ης Οκτωβρίου 2011 (1).
 (2)
 Ο κανονισμός (ΕΕ) αριθ. 253/2011 της Επιτροπής, της 15ης Μαρτίου 2011, περί τροποποίησης του παραρτήματος XIII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (2), πρέπει να ενσωματωθεί στη συμφωνία.
 (3)
 Η απόφαση 2010/296/ΕΕ της Επιτροπής, της 21ης Μαΐου 2010, για τη θέσπιση μητρώου για τα βιοκτόνα (3), πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XV του παραρτήματος II της συμφωνίας τροποποιείται ως εξής:
 1)
 Στο σημείο 12κστγ [κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32011 R 0253: κανονισμός (ΕΕ) αριθ. 253/2011 της Επιτροπής της 15ης Μαρτίου 2011 (ΕΕ L 69 της 16.3.2011, σ. 7).».
 2)
 Μετά το σημείο 12να (απόφαση 2010/675/ΕΕ της Επιτροπής) παρεμβάλλεται το ακόλουθο σημείο:
 «12νβ.
 32010 D 0296: απόφαση 2010/296/ΕΕ της Επιτροπής, της 21ης Μαΐου 2010, για τη θέσπιση μητρώου για τα βιοκτόνα (ΕΕ L 126 της 22.5.2010, σ. 26).».
 Άρθρο 2
 Τα κείμενα του κανονισμού (ΕΕ) αριθ. 253/2011 και της απόφασης 2010/296/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 3η Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 341 της 22.12.2011, σ. 80.
 (2) ΕΕ L 69 της 16.3.2011, σ. 7.
 (3) ΕΕ L 126 της 22.5.2010, σ. 26.
 (4) Δεν έχουν αναφερθεί συνταγματικές απαιτήσεις.


text:
 19.8.2017
 EL
 Επίσημη Εφημερίδα της Ευρωπαϊκής Ένωσης
 L 215/3
 ΣΫΣΤΑΣΗ αριθ. 1/2017 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ — ΔΗΜΟΚΡΑΤΊΑΣ ΤΗΣ ΜΟΛΔΑΒΊΑΣ
 της 4ης Αυγούστου 2017
 για την ατζέντα σύνδεσης ΕΕ — Δημοκρατίας της Μολδαβίας [2017/1489]
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου,
 Εκτιμώντας τα ακόλουθα:
 (1)
 Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) (η «συμφωνία») υπεγράφη στις 27 Ιουνίου 2014 και ετέθη σε ισχύ την 1η Ιουλίου 2016.
 (2)
 Σύμφωνα με το άρθρο 436 παράγραφος 1 της συμφωνίας, το συμβούλιο σύνδεσης έχει την εξουσία να εκδίδει συστάσεις που ενδείκνυνται για την επίτευξη των στόχων της συμφωνίας.
 (3)
 Σύμφωνα με το άρθρο 453 παράγραφος 1 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και μεριμνούν για την επίτευξη των στόχων που περιέχονται σε αυτήν.
 (4)
 Στην αναθεώρηση της Ευρωπαϊκής Πολιτικής Γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη οικειοποίηση και από τις δύο πλευρές.
 (5)
 Η Ένωση και η Δημοκρατία της Μολδαβίας έχουν συμφωνήσει να εδραιώσουν την εταιρική σχέση τους μέσω συμφωνίας σχετικά με ένα σύνολο προτεραιοτήτων για την περίοδο 2017-2019, με σκοπό τη στήριξη και την ενίσχυση της ανθεκτικότητας και της σταθερότητας της Δημοκρατίας της Μολδαβίας, ενώ παράλληλα επιδιώκουν στενότερη πολιτική σύνδεση και βαθύτερη οικονομική ολοκλήρωση.
 (6)
 Τα μέρη της συμφωνίας κατέληξαν σε συμφωνία επί του κειμένου της ατζέντας σύνδεσης ΕΕ — Δημοκρατίας της Μολδαβίας, μέσω της οποίας θα υποστηριχθεί η εφαρμογή της συμφωνίας, θέτοντας στο επίκεντρο της συνεργασίας τα κοινά συμφέροντα που έχουν καθοριστεί και από τις δύο πλευρές,
 ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
 Άρθρο 1
 Το συμβούλιο σύνδεσης συνιστά στα μέρη να υλοποιήσουν την ατζέντα σύνδεσης ΕΕ — Δημοκρατίας της Μολδαβίας, ως έχει στο παράρτημα.
 Άρθρο 2
 Η ατζέντα σύνδεσης ΕΕ — Δημοκρατίας της Μολδαβίας, ως έχει στο παράρτημα, αντικαθιστά την ατζέντα σύνδεσης ΕΕ — Δημοκρατίας της Μολδαβίας που εγκρίθηκε στις 26 Ιουνίου 2014.
 Άρθρο 3
 Η παρούσα σύσταση παράγει αποτελέσματα από την ημέρα της έκδοσής της.
 Κισινάου, 4 Αυγούστου 2017.
 Για το συμβούλιο σύνδεσης
 Ο Πρόεδρος
 Pavel FILIP
 (1) ΕΕ L 260 της 30.8.2014, σ. 4.
 ΠΑΡΑΡΤΗΜΑ
 ΑΤΖΕΝΤΑ ΣΥΝΔΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
 Πίνακας περιεχομένων
 Ατζέντα σύνδεσης μεταξύ της Ευρωπαϊκής Ένωσης και της Δημοκρατίας της Μολδαβίας
 7
 1.
 Αρχές, μέσα και πόροι για την εφαρμογή της ατζέντας σύνδεσης
 7
 2.
 Προτεραιότητες της ατζέντας σύνδεσης
 8
 2.1.
 Βασικές προτεραιότητες
 8
 2.2.
 Πολιτικός διάλογος, χρηστή διακυβέρνηση και ενίσχυση των θεσμών
 10
 i)
 Ενίσχυση της σταθερότητας, της ανεξαρτησίας και της αποτελεσματικότητας των θεσμών που εγγυώνται τη δημοκρατία και το κράτος δικαίου στη Δημοκρατία της Μολδαβίας
 10
 ii)
 Περαιτέρω μεταρρύθμιση του τομέα της δικαιοσύνης, ειδικότερα διασφάλιση της ανεξαρτησίας, της αμεροληψίας, του επαγγελματισμού και της αποτελεσματικότητας του


text:
δικαστικού σώματος
 13
 iii)
 Διασφάλιση του σεβασμού των ανθρώπινων δικαιωμάτων και των θεμελιωδών ελευθεριών
 14
 Ανθρώπινα δικαιώματα και θεμελιώδεις ελευθερίες
 14
 Ελευθερία έκφρασης
 15
 Συνεργασία στο πλαίσιο της κοινωνίας των πολιτών
 15
 Κακομεταχείριση και βασανιστήρια
 16
 Δικαιώματα του παιδιού
 16
 Ενδοοικογενειακή βία
 16
 Ίση μεταχείριση
 16
 Δικαιώματα συνδικαλιστικών ενώσεων και βασικά πρότυπα εργασίας
 16
 2.3.
 Εξωτερική πολιτική και πολιτική ασφαλείας
 17
 Τρομοκρατία, μη διάδοση όπλων μαζικής καταστροφής και παράνομες εξαγωγές όπλων
 17
 Η σύγκρουση στην Υπερδνειστερία
 18
 Διεθνές Ποινικό Δικαστήριο
 18
 2.4.
 Συνεργασία για την ελευθερία, ασφάλεια και δικαιοσύνη
 18
 Προστασία δεδομένων προσωπικού χαρακτήρα
 19
 Καταπολέμηση του οργανωμένου εγκλήματος
 19
 Μεταρρύθμιση της αστυνομίας
 19
 Αστυνομική συνεργασία και βάσεις δεδομένων
 20
 Καταπολέμηση των παράνομων ναρκωτικών
 21
 Εμπορία ανθρώπων
 21
 Καταπολέμηση της σεξουαλικής κακοποίησης και της σεξουαλικής εκμετάλλευσης των παιδιών
 21
 Καταπολέμηση του εγκλήματος στον κυβερνοχώρο
 21
 Πρόληψη και καταπολέμηση της διαφθοράς και της σύγκρουσης συμφερόντων
 22
 Καταπολέμηση της νομιμοποίησης εσόδων από παράνομες δραστηριότητες, της χρηματοδότησης της τρομοκρατίας και του οικονομικού εγκλήματος
 23
 Συνεργασία στον τομέα της μετανάστευσης, του ασύλου και της διαχείρισης των συνόρων
 24
 Νομική συνεργασία
 25
 2.5.
 Εμπόριο και συναφή με το εμπόριο θέματα (ΣΒΖΕΣ)
 26
 Εμπορευματικές συναλλαγές
 26
 Τεχνικοί κανονισμοί, τυποποίηση και σχετική υποδομή
 26
 Υγειονομικά και φυτοϋγειονομικά μέτρα
 27
 Διευκόλυνση των τελωνειακών διαδικασιών και των εμπορικών συναλλαγών
 28
 Κανόνες καταγωγής
 28
 Εγκατάσταση, εμπόριο στον τομέα των υπηρεσιών και ηλεκτρονικό εμπόριο
 29
 Τρέχουσες πληρωμές και κυκλοφορία κεφαλαίων
 29
 Δημόσιες συμβάσεις
 29
 Δικαιώματα διανοητικής ιδιοκτησίας (ΔΔΙ)
 30
 Ανταγωνισμός
 30
 Διαφάνεια
 31
 Εμπόριο και βιώσιμη ανάπτυξη
 31
 2.6.
 Οικονομική ανάπτυξη και ευκαιρίες της αγοράς
 31
 Εταιρικό δίκαιο, λογιστική και λογιστικός έλεγχος, και εταιρική διακυβέρνηση
 32
 Απασχόληση, κοινωνικές πολιτικές και ισότητα ευκαιριών
 32
 Προστασία του καταναλωτή
 33
 Στατιστικές
 34
 Φορολογία
 34
 Χρηματοπιστωτικές υπηρεσίες
 35
 Βιομηχανική πολιτική και πολιτική στον τομέα των επιχειρήσεων
 36
 Μεταλλευτικά προϊόντα και πρώτες ύλες
 36
 Τουρισμός
 37
 Γεωργία και αγροτική ανάπτυξη
 37
 Κοινωνία των πληροφοριών / Ψηφιακή οικονομία και κοινωνία
 37
 Δημόσια υγεία
 38
 Πολεοδομικός σχεδιασμός και κατασκευές
 38
 Περιφερειακή ανάπτυξη
 38
 Αλιεία και ναυτιλιακή πολιτική
 39
 2.7.
 Συνδεσιμότητα, ενεργειακή απόδοση, δράση για το κλίμα, περιβάλλον και πολιτική προστασία
 39
 Ενέργεια
 39
 Μεταφορές
 41
 Περιβάλλον
 41
 Δράση για το κλίμα
 42
 Πολιτική προστασία
 42
 2.8.
 Κινητικότητα και διαπροσωπικές επαφές
 43
 Εκπαίδευση, κατάρτιση και νεολαία
 43
 Έρευνα και καινοτομία
 44
 Πολιτισμός, πολιτική στον οπτικοακουστικό τομέα και μέσα ενημέρωσης
 45
 Συμμετοχή σε οργανισμούς και προγράμματα της ΕΕ
 45
 2.9.
 Ενημέρωση του κοινού και προβολή
 46
 Ατζέντα σύνδεσης μεταξύ της Ευρωπαϊκής Ένωσης και της Δημοκρατίας της Μολδαβίας
 Στις 27 Ιουνίου 2014 η Ευρωπαϊκή Ένωση, τα κράτη μέλη της και η Δημοκρατία της Μολδαβίας —εφεξής «τα μέρη»— υπέγραψαν μια φιλόδοξη και καινοτόμο συμφωνία σύνδεσης (ΣΣ), η οποία περιλαμβάνει σφαιρική και σε βάθος ζώνη ελεύθερων συναλλαγών (ΣΒΖΕΣ). Η συμφωνία σύνδεσης περιέχει δεσμευτικές διατάξεις που βασίζονται σε κανόνες και προβλέπει ενισχυμένη συνεργασία πέραν της προβλεπόμενης στις παραδοσιακές συμφωνίες, η οποία καλύπτει όλους τους τομείς ενδιαφέροντος. Η συμφωνία εφαρμόστηκε σε προσωρινή βάση από την 1η Σεπτεμβρίου 2014 έως την ολοκλήρωση της διαδικασίας επικύρωσης, με την οποία κατέστη δυνατή η πλήρης εφαρμογή της συμφωνίας σύνδεσης


text:
την 1η Ιουλίου 2016.
 Για να προετοιμάσουν και να διευκολύνουν την εφαρμογή της συμφωνίας σύνδεσης, τα μέρη ενέκριναν ατζέντα σύνδεσης στις Βρυξέλλες, στις 26 Ιουνίου 2014, καταρτίζοντας κατάλογο προτεραιοτήτων για κοινή εργασία κατά την περίοδο 2014-2016.
 Το παρόν έγγραφο επικαιροποιεί και επανεστιάζει την ατζέντα σύνδεσης των ετών 2014-2016 και ορίζει νέες προτεραιότητες για τις από κοινού εργασίες της περιόδου 2017-2019, μεταξύ άλλων με βάση τα συμπεράσματα που ενέκρινε το Συμβούλιο της Ευρωπαϊκής Ένωσης για τη Δημοκρατία της Μολδαβίας στις 15 Φεβρουαρίου 2016. Κάνει διάκριση μεταξύ βραχυπρόθεσμων προτεραιοτήτων (για τις οποίες θα πρέπει να επιτευχθεί σημαντική πρόοδος έως το τέλος του 2017) και μεσοπρόθεσμων προτεραιοτήτων (για τις οποίες θα πρέπει να επιτευχθεί σημαντική πρόοδος τα επόμενα δύο έτη).
 Το γεγονός ότι η ατζέντα σύνδεσης εστιάζει σε περιορισμένο αριθμό προτεραιοτήτων δεν επηρεάζει το πεδίο ή την εντολή του διαλόγου που ήδη διεξάγεται στο πλαίσιο άλλων σχετικών συμφωνιών και εταιρικών σχέσεων ή στο πλαίσιο του πολυμερούς σκέλους της Ανατολικής Εταιρικής Σχέσης.
 Επιπλέον, η δυνατότητα μετάβασης στις χώρες Σένγκεν χωρίς υποχρέωση θεώρησης για τους πολίτες της Δημοκρατίας της Μολδαβίας που είναι κάτοχοι βιομετρικού διαβατηρίου άρχισε να ισχύει τον Απρίλιο του 2014. Τα κριτήρια αναφοράς του σχεδίου δράσης για την ελευθέρωση του καθεστώτος των θεωρήσεων πρέπει να πληρούνται συνεχώς προκειμένου να διασφαλιστεί η βιωσιμότητα του καθεστώτος απαλλαγής από την υποχρέωση θεώρησης και να διευκολυνθούν με τον τρόπο αυτό η κινητικότητα και οι διαπροσωπικές επαφές μεταξύ ΕΕ και Δημοκρατίας της Μολδαβίας, στοιχεία τα οποία είναι θεμελιώδη για την υποστήριξη της πολιτικής σύνδεσης και της οικονομικής ολοκλήρωσης της Δημοκρατίας της Μολδαβίας με την Ευρωπαϊκή Ένωση, όπως προβλέπεται στη συμφωνία σύνδεσης.
 1. Αρχές, μέσα και πόροι για την εφαρμογή της ατζέντας σύνδεσης
 Οι ακόλουθες κοινές αρχές θα κατευθύνουν την εφαρμογή της ατζέντας σύνδεσης:
 —
 Οι δράσεις που αναλαμβάνονται ως μέρος της ατζέντας σύνδεσης θα πρέπει να υλοποιούνται υπό το πνεύμα των γενικών στόχων πολιτικής σύνδεσης και οικονομικής ολοκλήρωσης.
 —
 Οι προτεραιότητες της ατζέντας σύνδεσης αντικατοπτρίζουν την ευθύνη της ΕΕ και της Δημοκρατίας της Μολδαβίας για την πλήρη εφαρμογή των διατάξεων της συμφωνίας σύνδεσής τους, δεδομένου ότι έχει πλέον τεθεί σε πλήρη ισχύ.
 —
 Αμφότερα τα μέρη πρέπει να συμμετέχουν στην εφαρμογή της ατζέντας σύνδεσης, με πλήρη σεβασμό των αρχών της ιδίας ευθύνης, της διαφάνειας, της λογοδοσίας και του μη αποκλεισμού.
 —
 Τα αποτελέσματα που επιτεύχθηκαν στο πλαίσιο της ατζέντας σύνδεσης θα αποτελέσουν σημαντική συμβολή προς την εκπλήρωση των προτεραιοτήτων του 2020 που θα συμφωνηθούν κατά τη σύνοδο κορυφής της Ανατολικής Εταιρικής Σχέσης στις Βρυξέλλες.
 —
 Η ατζέντα σύνδεσης αποσκοπεί στην επίτευξη απτών και βιώσιμων αποτελεσμάτων μέσω της σταδιακής εφαρμογής πρακτικών μέτρων και της συμμετοχής της κοινωνίας των πολιτών και άλλων ενδιαφερομένων. Αμφότερα τα μέρη θα εξασφαλίσουν, ιδίως, ότι οποιαδήποτε νομοθεσία και έγγραφα στρατηγικής αναπτυχθούν στο πλαίσιο της ατζέντας σύνδεσης, θα προετοιμαστούν βάσει διαδικασίας χωρίς αποκλεισμούς και βασισμένης σε αποδείξεις.
 —
 Τα μέρη αναγνωρίζουν τη σημασία της στήριξης των συμφωνημένων προτεραιοτήτων με κατάλληλα και επαρκή πολιτικά, τεχνικά και χρηματοοικονομικά μέσα.
 —
 Η εφαρμογή της ατζέντας σύνδεσης θα αποτελεί αντικείμενο παρακολούθησης, ετήσιων εκθέσεων και αξιολόγησης. Θα εξετάζεται η σημειωθείσα πρόοδος,


text:
μεταξύ άλλων και κατά τη διάρκεια συνεδριάσεων των διμερών δομών που προβλέπονται στη συμφωνία σύνδεσης. Επίσης, η κοινωνία των πολιτών θα ενθαρρυνθεί να εστιάσει στην ατζέντα σύνδεσης τις δραστηριότητες παρακολούθησης που διενεργεί.
 —
 Η Ευρωπαϊκή Ένωση θα στηρίξει τη Δημοκρατία της Μολδαβίας στην εφαρμογή των στόχων και προτεραιοτήτων που καθορίζονται στην ατζέντα σύνδεσης. Προς τον σκοπό αυτόν: θα προσφέρει όλα τα διαθέσιμα μέσα στήριξης της ΕΕ· θα παρέχει εμπειρογνωσία και συμβουλές· θα διευκολύνει την ανταλλαγή βέλτιστων πρακτικών, τεχνογνωσίας και πληροφοριών· και θα στηρίξει την ανάπτυξη ικανοτήτων και τη θεσμική ενίσχυση. Επίσης, η Ευρωπαϊκή Ένωση θα ενθαρρύνει και θα επιδιώξει τον συντονισμό της παρεχόμενης στήριξης από άλλους εταίρους της Δημοκρατίας της Μολδαβίας. Θα χρησιμοποιήσει τα κατάλληλα χρηματοδοτικά της μέσα για να βοηθήσει την εφαρμογή της ατζέντας σύνδεσης. Ωστόσο, η ατζέντα σύνδεσης δεν είναι έγγραφο χρηματοδοτικού προγραμματισμού ούτε υποκατάστατο του χρηματοδοτικού προγραμματισμού που διεξάγεται από τα μέρη.
 Η ΕΕ θα παρέχει στήριξη στο πλαίσιο των γενικών προτεραιοτήτων ενίσχυσης υπέρ της Δημοκρατίας της Μολδαβίας, όπως αναφέρεται στο νέο ενιαίο πλαίσιο στήριξης του Ευρωπαϊκού Μηχανισμού Γειτονίας (ΕΜΓ) και στον πολυκρατικό προγραμματισμό που έχει καθοριστεί για τη Δημοκρατία της Μολδαβίας μέσω του ΕΜΓ, επιδιώκοντας ταυτοχρόνως να ληφθούν υπόψη οι προτεραιότητες της ατζέντας σύνδεσης. Μπορεί επίσης να παράσχει συνδρομή από άλλα μέσα της ΕΕ. Οποιαδήποτε χρηματοδοτική συνδρομή θα παρασχεθεί με πλήρη συμμόρφωση προς τους κανόνες εφαρμογής και τις διαδικασίες που διέπουν την εξωτερική βοήθεια της ΕΕ. Σύμφωνα με τις διαδικασίες αυτές, πάσα βοήθεια της ΕΕ προς τη Δημοκρατία της Μολδαβίας θα εξακολουθήσει να υπόκειται στην τήρηση αυστηρών όρων, η οποία θα παρακολουθείται και θα αξιολογείται τακτικά. Είναι αναγκαίο να καθιερωθούν απαραίτητα συστήματα έγκαιρης προειδοποίησης με στόχο τη μείωση των κινδύνων.
 Η παρούσα ατζέντα σύνδεσης θα είναι εφαρμοστέα από τη στιγμή της έγκρισής της έως τη λήξη του 2019. Η ατζέντα σύνδεσης μπορεί να τροποποιείται ή να ενημερώνεται ανά πάσα στιγμή κατόπιν συμφωνίας του συμβουλίου σύνδεσης ΕΕ — Δημοκρατίας της Μολδαβίας.
 2. Προτεραιότητες της ατζέντας σύνδεσης
 2.1. Βασικές προτεραιότητες
 Εκ των προτεραιοτήτων της ατζέντας σύνδεσης, θα πρέπει να αντιμετωπισθούν ως θέματα προτεραιότητας οι ακόλουθες μεταρρυθμιστικές δράσεις:
 Στον τομέα της ενίσχυσης των θεσμών και της χρηστής διακυβέρνησης:
 1.
 Ανεξαρτησία της δικαστικής εξουσίας
 Εφαρμογή της ισχύουσας νομοθεσίας στον τομέα της δικαιοσύνης και των υπηρεσιών επιβολής του νόμου για τη διασφάλιση της ανεξαρτησίας, της αμεροληψίας, της ακεραιότητας, του επαγγελματισμού και της αποτελεσματικότητας του δικαστικού σώματος, συμπεριλαμβανομένης της εισαγγελικής αρχής, που δεν θα πρέπει να επηρεάζεται από πολιτική ή οποιαδήποτε άλλη αθέμιτη παρέμβαση, καθώς και για τη διασφάλιση μηδενικής ανοχής έναντι της διαφθοράς και για την αποτροπή κάθε μορφής διεφθαρμένης συμπεριφοράς. Εφαρμογή των κανόνων περί ασυλίας σε συνάρτηση με την άσκηση καθηκόντων σύμφωνα με τα ευρωπαϊκά πρότυπα και τις ορθές πρακτικές. Διενέργεια διαφανών αξιοκρατικών προσλήψεων δικαστών και εισαγγελέων από ανεξάρτητη αρχή.
 2.
 Πρόληψη και καταπολέμηση της διαφθοράς, της απάτης και της σύγκρουσης συμφερόντων
 Εφαρμογή του νόμου περί ακεραιότητας. Εφαρμογή του νόμου που απαιτεί από όλους τους εκάστοτε αρμόδιους δημόσιους λειτουργούς την υποβολή δήλωσης των περιουσιακών στοιχείων των ίδιων και των στενών συγγενών τους και δήλωσης δυνητικών συγκρούσεων συμφερόντων σε σχέση με


text:
τα προσωπικά τους συμφέροντα ή των στενών συγγενών τους, και διασφάλιση της αποτελεσματικής εφαρμογής της διαδικασίας επιβολής του νόμου. Έκδοση νόμων σχετικά με τη θέσπιση αναλογικών αποτρεπτικών κυρώσεων για εγκλήματα διαφθοράς και νομιμοποίησης εσόδων από παράνομες δραστηριότητες. Εφαρμογή της νέας στρατηγικής για την ακεραιότητα και την καταπολέμηση της διαφθοράς με σκοπό την αποτελεσματική αποτροπή και μείωση της διαφθοράς σύμφωνα με τις αξίες και τα πρότυπα της ΕΕ. Ενίσχυση των ικανοτήτων των υπηρεσιών καταπολέμησης της διαφθοράς και βελτίωση του συντονισμού και της συνεργασίας τους. Θέσπιση λειτουργικού νομικού πλαισίου για την προστασία των μαρτύρων δημοσίου συμφέροντος.
 3.
 Ανάκτηση περιουσιακών στοιχείων και διερεύνηση τραπεζικής απάτης
 Σύσταση αποτελεσματικής εθνικής υπηρεσίας ανάκτησης περιουσιακών στοιχείων. Κοινοποίηση των κυριότερων αποτελεσμάτων της εν εξελίξει δεύτερης φάσης της έρευνας Kroll στην ΕΕ βάσει των όρων που έχουν συμφωνηθεί με την Kroll, χωρίς να διακυβεύεται η περαιτέρω έρευνα και η ανάκτηση των περιουσιακών στοιχείων. Διεξαγωγή διεξοδικής και αμερόληπτης έρευνας για όλες τις υποθέσεις απάτης που έπληξαν το τραπεζικό σύστημα της Δημοκρατίας της Μολδαβίας την περίοδο 2012-2014, με σκοπό την ανάκτηση των υπεξαιρεθέντων κεφαλαίων και την προσαγωγή των υπευθύνων στη δικαιοσύνη.
 4.
 Μεταρρύθμιση της δημόσιας διοίκησης, συμπεριλαμβανομένης της διαχείρισης των δημόσιων οικονομικών
 Εφαρμογή της στρατηγικής για τη μεταρρύθμιση της δημόσιας διοίκησης και των υποκείμενων στρατηγικών, οι οποίες εκπονήθηκαν το 2016 σε διαβούλευση με τον ΟΟΣΑ/SIGMA και την κοινότητα των χορηγών. Αναδιοργάνωση των κυβερνητικών οργάνων, των διοικητικών αρχών και των κρατικών επιχειρήσεων, προκειμένου να αυξηθεί η λογοδοσία, η αποτελεσματικότητα και η αποδοτικότητα. Επανεξέταση του συστήματος ανάπτυξης και συντονισμού πολιτικής ώστε να ενισχυθούν η συμμετοχικότητα, η συνοχή, η προβλεψιμότητα και η διαφάνεια της διαδικασίας λήψης αποφάσεων. Βελτίωση της ποιότητας και της προσβασιμότητας των δημόσιων υπηρεσιών. Εξασφάλιση επαγγελματικής δημόσιας διοίκησης και σύγχρονου συστήματος διαχείρισης των ανθρώπινων πόρων. Δρομολόγηση εδαφικής μεταρρύθμισης, η οποία θα μπορούσε να συμβάλει στη μεγιστοποίηση των πόρων που τίθενται στη διάθεση των πολιτών σε τοπικό επίπεδο. Διαρκής αύξηση της συμμετοχής της κοινωνίας των πολιτών με στόχο την ενίσχυση της λογοδοσίας, της διαφάνειας και της δυνατότητας ανταπόκρισης της μεταρρύθμισης της δημόσιας διοίκησης και της παροχής δημόσιων υπηρεσιών.
 Επικαιροποίηση της στρατηγικής διαχείρισης των δημόσιων οικονομικών της Δημοκρατίας της Μολδαβίας για την περίοδο 2013-2020. Συνέχιση της μεταρρύθμισης του κοινοβουλευτικού ελέγχου και ελέγχου του προϋπολογισμού. Ενίσχυση της διαφάνειας, της εποπτείας και της λογοδοσίας όσον αφορά την πολιτική και τη διαχείριση των δημόσιων οικονομικών. Ενίσχυση της διακυβέρνησης μέσω δημοσιονομικής σύνεσης και πειθαρχίας, ενισχυμένων διαδικασιών λογοδοσίας και καλύτερης διαχείρισης των αποτελεσμάτων.
 5.
 Θεμελιώδεις ελευθερίες
 Υποστήριξη της ελευθερίας και της πολυφωνίας των μέσων ενημέρωσης, μεταξύ άλλων μέσω της έκδοσης νέου κώδικα για τα οπτικοακουστικά μέσα, σύμφωνα με τις συστάσεις του Συμβουλίου της Ευρώπης, της Ευρωπαϊκής Ένωσης και του ΟΑΣΕ, με σκοπό την ευθυγράμμιση της νομοθεσίας της Δημοκρατίας της Μολδαβίας με την οδηγία για τις υπηρεσίες οπτικοακουστικών μέσων και την επείγουσα αντιμετώπιση της συγκέντρωσης ιδιοκτησίας μέσων ενημέρωσης, της δημιουργίας μονοπωλίων στη αγορά διαφήμισης και της μεταρρύθμισης του εθνικού ραδιοτηλεοπτικού οργανισμού. Καλύτερος καθορισμός των αρμοδιοτήτων και των καθηκόντων του Συμβουλίου οπτικοακουστικού συντονισμού, με στόχο την ενίσχυση της ανεξαρτησίας του.
 Έγκριση και εφαρμογή του νέου εθνικού σχεδίου δράσης για τα ανθρώπινα


text:
δικαιώματα, με εστίαση στις πλέον ευάλωτες ομάδες, και συντονισμός των διαδικασιών σχεδιασμού και προϋπολογισμού με σκοπό τη διάθεση επαρκών πόρων για την αποτελεσματική εφαρμογή του σχεδίου. Διασφάλιση της αποτελεσματικής εκτέλεσης των αποφάσεων του Ευρωπαϊκού Δικαστηρίου Ανθρώπινων Δικαιωμάτων και δημιουργία αποτελεσματικού μηχανισμού κοινοβουλευτικού ελέγχου επί της εκτέλεσης αυτής.
 Ιδιαίτερη έμφαση θα δοθεί στη εξασφάλιση της αντιμετώπισης των ζητημάτων που αφορούν την ισότητα και τα φύλα ως οριζόντιας προτεραιότητας.
 6.
 Διευθέτηση της διένεξης στην Υπερδνειστερία
 Ανάπτυξη οράματος για την ειρηνική και βιώσιμη διευθέτηση της διένεξης της Υπερδνειστερίας, με βάση την εθνική κυριαρχία και την εδαφική ακεραιότητα της Δημοκρατίας της Μολδαβίας στα διεθνώς αναγνωρισμένα σύνορά της, με ειδικό καθεστώς για την Υπερδνειστερία, το οποίο θα εγγυάται πλήρως τα ανθρώπινα, πολιτικά, οικονομικά και κοινωνικά δικαιώματα του πληθυσμού και επίσης θα προωθεί την περαιτέρω συνεργασία με την πλευρά της Υπερδνειστερίας. Συνέχιση του εποικοδομητικού διαλόγου για την κατάσταση στο κεντρικό τμήμα (Υπερδνειστερία) των συνόρων της Δημοκρατίας της Μολδαβίας και της Ουκρανίας με όλα τα εμπλεκόμενα μέρη.
 Στον τομέα της οικονομικής ανάπτυξης και των ευκαιριών της αγοράς:
 7.
 Βελτίωση του επιχειρηματικού περιβάλλοντος και του επενδυτικού κλίματος
 Εφαρμογή του προγράμματος μεταρρυθμίσεων που συμφωνήθηκε με το Διεθνές Νομισματικό Ταμείο (ΔΝΤ) και εφαρμογή των οικονομικών, φορολογικών και δημοσιονομικών πολιτικών στο ίδιο πνεύμα με το πρόγραμμα μεταρρυθμίσεων του ΔΝΤ. Βελτίωση του κανονιστικού πλαισίου, του επιχειρησιακού περιβάλλοντος για τις ΜΜΕ και επιβολή της νομοθεσίας περί ανταγωνισμού ώστε να μειωθούν οι μονοπωλιακές συμπεριφορές. Εφαρμογή της στρατηγικής για την ανάπτυξη του τομέα των ΜΜΕ για τα έτη 2012-2020 και του αντίστοιχου σχεδίου δράσης σύμφωνα με τον νέο νόμο για τις ΜΜΕ, με τον αναθεωρημένο χάρτη πορείας της χώρας για την ανταγωνιστικότητα και με την εθνική στρατηγική προσέλκυσης επενδύσεων και προώθησης των εξαγωγών για τα έτη 2016-2020. Ενίσχυση του ρόλου των ενώσεων επιχειρήσεων και ΜΜΕ (συμπεριλαμβανομένων των κλαδικών ενώσεων) με σκοπό τη βελτίωση του διαλόγου μεταξύ του δημόσιου και ιδιωτικού τομέα. Απλούστευση του συστήματος επιθεωρήσεων και διαφόρων ελεγκτικών οργάνων για την αύξηση της αποτελεσματικότητας και τον περιορισμό του πεδίου διαφθοράς, με παράλληλη ενίσχυση και επιβολή του νόμου και των προτύπων.
 8.
 Γεωργία και αγροτική ανάπτυξη
 Εφαρμογή γενικού νόμου σχετικά με τις αρχές χορήγησης επιδοτήσεων στον τομέα της γεωργίας και της αγροτικής ανάπτυξης, ώστε να βελτιωθεί η εφαρμογή της πολιτικής στον τομέα αυτόν. Αύξηση της ανταγωνιστικότητας της γεωργικής παραγωγής, ιδίως σε επιλεγμένους τομείς με υψηλή εξαγωγική αξία. Βελτίωση της απασχόλησης και των συνθηκών διαβίωσης στις αγροτικές περιοχές. Βελτίωση της βιώσιμης χρήσης της γης και των υδάτινων πόρων. Βελτίωση των υπηρεσιών και των υποδομών και διαφοροποίηση των οικονομικών δραστηριοτήτων στις αγροτικές περιοχές.
 9.
 Μεταρρυθμίσεις στον τομέα του εμπορίου: Τεχνικοί κανονισμοί, τυποποίηση και σχετική υποδομή, τελωνεία και διευκόλυνση του εμπορίου
 Βελτίωση της διευκόλυνσης του εμπορίου, με τους δείκτες διευκόλυνσης του εμπορίου του ΟΟΣΑ ως σημείο αναφοράς. Στον τομέα των τεχνικών κανονισμών και προτύπων, ενίσχυση της συνεργασίας με τους αρμόδιους οργανισμούς της ΕΕ όπως οι CEN, Cenelec, ETSI, Euramet, EA, Welmec. Δημόσιες διαβουλεύσεις σχετικές με τους τεχνικούς κανονισμούς και τα υγειονομικά και φυτοϋγειονομικά μέτρα (SPS) έχουν κεφαλαιώδη σημασία προκειμένου να επιτευχθεί ευρύτερη εφαρμογή των νέων κανονισμών σε αυτά τα


text:
πεδία και η κατανόησή τους από το κοινό. Σχετικά με τα υγειονομικά και φυτοϋγειονομικά μέτρα, διαπίστευση όλων των εργαστηρίων που διενεργούν επίσημους ελέγχους με βάση διεθνή πρότυπα, με σκοπό την εκπλήρωση των υγειονομικών και φυτοϋγειονομικών απαιτήσεων για τις εξαγωγές και ενίσχυση της ασφάλειας των τροφίμων στην εσωτερική αγορά της Δημοκρατίας της Μολδαβίας.
 Ευθυγράμμιση της νομοθεσίας της Δημοκρατίας της Μολδαβίας με τον τελωνειακό κώδικα της Ευρωπαϊκής Ένωσης και τους εκτελεστικούς κανονισμούς του, καθώς και βελτίωση των επιδόσεων των διοικήσεων των τελωνείων όσον αφορά την επαγγελματική ακεραιότητα και τη διαφάνεια. Ευθυγράμμιση της νομοθεσίας της Δημοκρατίας της Μολδαβίας κατά τρόπον ώστε να καταστεί δυνατή η προσχώρηση της Δημοκρατίας της Μολδαβίας στη σύμβαση περί κοινού καθεστώτος διαμετακόμισης.
 Στον τομέα της συνδεσιμότητας, της ενεργειακής απόδοσης, του περιβάλλοντος και της δράσης για το κλίμα:
 10.
 Ενεργειακή ασφάλεια και ενεργειακή απόδοση
 Ενίσχυση της ανεξαρτησίας της ρυθμιστικής αρχής ενέργειας (ANRE), μεταξύ άλλων μέσω της αποπολιτικοποίησης των διορισμών και της διαδικασίας παύσης διευθυντών, καθώς επίσης μέσω της αυτόνομης κατάρτισης προϋπολογισμού. Έκδοση νέου νόμου για τον ενεργειακό τομέα με διαφάνεια και πολυδεκτικότητα. Εφαρμογή του συνόλου των συστάσεων που διατυπώθηκαν στο πλαίσιο του ελέγχου της ANRE που πραγματοποιήθηκε από τη Γραμματεία της Ενεργειακής Κοινότητας. Εφαρμογή των νέων νόμων για την ηλεκτρική ενέργεια και το φυσικό αέριο με τη λήψη των απαιτούμενων μέτρων βάσει του νόμου και με την έκδοση της αναγκαίας παράγωγης νομοθεσίας. Πλήρης υλοποίηση των δεσμεύσεων και εφαρμογή των συμφωνιών της Δημοκρατίας της Μολδαβίας, συμπεριλαμβανομένων εκείνων που καθορίστηκαν στο πλαίσιο των στόχων των χρηματοδοτικών προγραμμάτων του ΔΝΤ. Συνέχιση των ενεργειών για τη σταδιακή ενσωμάτωση της αγοράς ενέργειας της Δημοκρατίας της Μολδαβίας στην αγορά της ΕΕ. Εναρμόνιση του νόμου για την ενεργειακή απόδοση των κτιρίων και θέσπιση κατάλληλων μηχανισμών στήριξης για τα μέτρα ενεργειακής απόδοσης τόσο για τα δημόσια κτίρια όσο και για τα νοικοκυριά. Βάσει του νόμου σχετικά με την προώθηση της χρήσης ενέργειας από ανανεώσιμες πηγές, ανάπτυξη μηχανισμών στήριξης, διοικητικών κανόνων και άλλων μέτρων που απαιτούνται για την προώθηση της ευρύτερης χρήσης ανανεώσιμων πηγών ενέργειας.
 11.
 Μεταφορές
 Εφαρμογή του προγράμματος μεταρρύθμισης και αναδιάρθρωσης του τομέα των σιδηροδρόμων. Επιτάχυνση των προσπαθειών για την εφαρμογή της νομοθεσίας της ΕΕ για τις αεροπορικές μεταφορές με σκοπό την πλήρη αξιοποίηση της συμφωνίας κοινού εναέριου χώρου μεταξύ της ΕΕ και της Μολδαβίας. Καθιέρωση ελεύθερου και θεμιτού ανταγωνισμού στον τομέα των αερομεταφορών, ειδικότερα θέσπιση ρητρών για την παροχή πρόσβασης χωρίς διακρίσεις στο πλαίσιο της παραχώρησης του αερολιμένα του Κισινάου, και αποκατάσταση αποτελεσματικού ανταγωνισμού στον τομέα της επίγειας εξυπηρέτησης. Ανάπτυξη σημαντικών από οικονομική άποψη υποδομών, μεταξύ άλλων μέσω της περαιτέρω υλοποίησης έργων για την ανάπτυξη της επέκτασης του ενδεικτικού δικτύου ΔΕΔ-Μ.
 12.
 Περιβάλλον και δράση για το κλίμα
 Διασφάλιση της συνέχειας των διοικητικών μεταρρυθμίσεων και ανάπτυξη κατάλληλης διοικητικής ικανότητας για την εφαρμογή των κεφαλαίων της συμφωνίας σύνδεσης που αφορά το περιβάλλον και τη δράση για το κλίμα. Επίτευξη προόδου όσον αφορά την εναρμόνιση με το περιβαλλοντικό κεκτημένο μέσω της έγκρισης του βασικού νομικού πλαισίου για τον τομέα, και συγκεκριμένα των νόμων για την προστασία του αέρα, τη διαχείριση των χημικών ουσιών και τις βιομηχανικές εκπομπές (ολοκληρωμένη


text:
πρόληψη και έλεγχος της ρύπανσης). Εφαρμογή των νόμων για τη στρατηγική περιβαλλοντική εκτίμηση και για τη διαχείριση των αποβλήτων.
 Στον τομέα της κινητικότητας και των διαπροσωπικών επαφών:
 13.
 Εκπαίδευση, κατάρτιση και νεολαία
 Ενίσχυση της εφαρμογής του νέου εκπαιδευτικού κώδικα σε όλες τις βαθμίδες της εκπαίδευσης. Αύξηση της διοικητικής ικανότητας του Υπουργείου Παιδείας και των υπαγόμενων σε αυτό φορέων. Υλοποίηση της μεταρρύθμισης της επαγγελματικής εκπαίδευσης και κατάρτισης, σύμφωνα με τους στόχους της στρατηγικής ανάπτυξης της ΕΕΚ και του συναφούς σχεδίου δράσης (2013-2020), κατά τρόπον ώστε να ανταποκρίνεται στις ανάγκες της αγοράς εργασίας. Θέσπιση νομικού πλαισίου για τις τομεακές επιτροπές. Προώθηση της συμμετοχής των ενδιαφερόμενων φορέων (συμπεριλαμβανομένων των επιχειρήσεων και των κοινωνικών εταίρων) σε όλες τις μορφές της διά βίου μάθησης για συνεχή επαγγελματική εξέλιξη προκειμένου να προσεγγίσουν περισσότερο στις ανάγκες της αγοράς εργασίας. Εκτέλεση της εφαρμογής της εθνικής στρατηγικής ανάπτυξης του τομέα της νεολαίας.
 2.2. Πολιτικός διάλογος, χρηστή διακυβέρνηση και ενίσχυση των θεσμών
 Ο πολιτικός διάλογος και η συνεργασία για τις μεταρρυθμίσεις που πρέπει να υλοποιηθούν στο πλαίσιο της παρούσας ατζέντας σύνδεσης αποσκοπούν στην ενίσχυση του σεβασμού των δημοκρατικών αρχών, του κράτους δικαίου και της χρηστής διακυβέρνησης, των ανθρώπινων δικαιωμάτων και των θεμελιωδών ελευθεριών, συμπεριλαμβανομένων των δικαιωμάτων των ατόμων που ανήκουν σε μειονότητες, όπως διακηρύσσονται στις βασικές συμβάσεις των Ηνωμένων Εθνών και του Συμβουλίου της Ευρώπης και στα σχετικά πρωτόκολλα. Θα πρέπει να διασφαλιστεί η συνέπεια με το σχέδιο δράσης του Συμβουλίου της Ευρώπης, το οποίο θα εφαρμόζεται κατά τη διάρκεια εφαρμογής της παρούσας ατζέντας σύνδεσης.
 i) Ενίσχυση της σταθερότητας, της ανεξαρτησίας και της αποτελεσματικότητας των θεσμών που εγγυώνται τη δημοκρατία και το κράτος δικαίου στη Δημοκρατία της Μολδαβίας, μεταξύ άλλων μέσω συνολικής μεταρρύθμισης της δημόσιας διοίκησης και μεταρρύθμισης της διαχείρισης των δημόσιων οικονομικών
 Βραχυπρόθεσμες προτεραιότητες
 —
 Έγκριση και εφαρμογή των αναθεωρημένων αρμοδιοτήτων του συνταγματικού δικαστηρίου και των διαδικασιών διορισμού των μελών του, σε στενή συνεργασία με την επιτροπή της Βενετίας του Συμβουλίου της Ευρώπης.
 —
 Αντιμετώπιση τυχόν ελλείψεων που έχουν επισημανθεί από τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) / Γραφείο Δημοκρατικών Θεσμών και Ανθρώπινων Δικαιωμάτων (ΟΑΣΕ/ODIHR), από την αποστολή παρακολούθησης της εγχώριας κοινωνίας των πολιτών, καθώς και από τις κεντρικές δημόσιες αρχές σε προηγούμενες εκλογές, συμπεριλαμβανομένης της ανάγκης να διασφαλισθεί διαφανής χρηματοδότηση των προεκλογικών εκστρατειών, ανεξάρτητη και αμερόληπτη κάλυψη από τα μέσα μαζικής ενημέρωσης και η ψήφος της διασποράς.
 —
 Αξιολόγηση της δυνατότητας να επιτραπεί η άμεση χρηματοδότηση της δραστηριότητας πολιτικών κομμάτων, εκλογικών εκστρατειών / υποψηφίων σε εκλογές από πολίτες της Δημοκρατίας της Μολδαβίας από έσοδα που αποκτούνται εκτός της χώρας, με ταυτόχρονη απαγόρευση σε αλλοδαπούς πολίτες, φυσικά πρόσωπα και ξένα κράτη να παρεμβαίνουν άμεσα ή έμμεσα στην πολιτική δραστηριότητα στη Δημοκρατίας της Μολδαβίας.
 —
 Θέσπιση λειτουργικού νομικού πλαισίου για την προστασία των μαρτύρων δημοσίου συμφέροντος.
 —
 Εφαρμογή της μεταρρύθμισης της εδαφικής διάρθρωσης της χώρας, με μείωση του αριθμού των τοπικών αρχών, σύμφωνα με την εθνική στρατηγική αποκέντρωσης και τη στρατηγική για τη μεταρρύθμιση της δημόσιας διοίκησης.
 —
 Εφαρμογή της στρατηγικής για τη μεταρρύθμιση της δημόσιας διοίκησης και των υποκείμενων στρατηγικών, οι οποίες εκπονήθηκαν το


text:
2016 σε διαβούλευση με τον ΟΟΣΑ/SIGMA και την κοινότητα των χορηγών.
 —
 Ενίσχυση των μηχανισμών συντονισμού, παρακολούθησης και υποβολής εκθέσεων και ικανοτήτων τόσο σε πολιτικό όσο και σε διοικητικό επίπεδο.
 —
 Εκτίμηση του κόστους του σχεδίου δράσης για τη μεταρρύθμιση της δημόσιας διοίκησης 2016-2018.
 —
 Θέσπιση ισοσκελισμένου προϋπολογισμού βάσει της συμφωνίας με το ΔΝΤ, με επαρκείς οικονομικούς πόρους για την υλοποίηση των προγραμματισμένων μεταρρυθμίσεων.
 —
 Μεταρρύθμιση της Καγκελαρίας.
 —
 Αποσαφήνιση των λειτουργιών, των ρόλων και των αρμοδιοτήτων των βασικών θεσμών και ανάπτυξη ενοποιημένων, γραπτών και ευθυγραμμισμένων διαδικασιών και μεθόδων για την ανάπτυξη και τον συντονισμό πολιτικής χωρίς αποκλεισμούς, βασισμένης σε αποδείξεις.
 —
 Προετοιμασία της αναθεώρησης του νομικού πλαισίου για τις δημόσιες υπηρεσίες με σκοπό την τροποποίησή του προκειμένου να καλύψει όλα τα θεσμικά όργανα που ασκούν συνήθη καθήκοντα της κεντρικής διοίκησης και διασφάλιση ότι οι προσλήψεις, οι προαγωγές και οι απολύσεις γίνονται αξιοκρατικά.
 —
 Παγίωση του ρόλου των γραμματέων υπουργείου ως των πλέον υψηλόβαθμων δημόσιων υπαλλήλων σε κάθε αρμόδιο υπουργείο, ώστε να προαχθεί η επαγγελματοποίηση και η αποπολιτικοποίηση της δημόσιας υπηρεσίας.
 —
 Διεύρυνση του πεδίου εφαρμογής της συλλογής δεδομένων για το μητρώο προσωπικού, συμπεριλαμβανομένων των δεδομένων για τους μισθούς και σταδιακή επέκταση της χρήσης της σε όλα τα κρατικά όργανα.
 —
 Αναδιοργάνωση των κυβερνητικών οργάνων για την αύξηση της υποχρέωσης λογοδοσίας, της αποδοτικότητας και της αποτελεσματικότητας, καθώς και της επανεξέτασης της σχέσης κόστους-αποτελεσματικότητας και αποδοτικότητας των κρατικών επιχειρήσεων που ασκούν διοικητικά καθήκοντα.
 —
 Πλήρης εφαρμογή της νομοθεσίας για την διαφάνεια στην λήψη αποφάσεων.
 —
 Τροποποίηση του νόμου για την πρόσβαση στις πληροφορίες για τη βελτίωση της εφαρμογής της και καθορισμός των απαραίτητων ρυθμίσεων για την παρακολούθηση της εφαρμογής της.
 —
 Ανάπτυξη γενικού νόμου περί διοικητικών διαδικασιών για την επιβολή των αρχών χρηστής διοίκησης και σταδιακή εναρμόνιση των ειδικών διοικητικών διαδικασιών με τη νέα νομοθεσία.
 —
 Δρομολόγηση εδαφικής μεταρρύθμισης, η οποία θα μπορεί να συμβάλει στη μεγιστοποίηση των πόρων που τίθενται στη διάθεση των πολιτών σε τοπικό επίπεδο.
 —
 Επικαιροποίηση της στρατηγικής διαχείρισης των δημόσιων οικονομικών της Δημοκρατίας της Μολδαβίας για την περίοδο 2013-2020.
 —
 Θέσπιση νέας στρατηγικής δημόσιου εσωτερικού δημοσιονομικού ελέγχου (PIFC).
 —
 Συνέχιση της μεταρρύθμισης του κοινοβουλευτικού ελέγχου και ελέγχου του προϋπολογισμού. ενίσχυση της διαφάνειας, της εποπτείας και της λογοδοσίας όσον αφορά την πολιτική και τη διαχείριση των δημόσιων οικονομικών.
 —
 Έγκριση του νέου σχεδίου νόμου σχετικά με τη λειτουργία του Ελεγκτικού Συνεδρίου με διασφάλιση της ανεξαρτησίας και της αποτελεσματικότητας του δημόσιου εξωτερικού ελέγχου.
 Μεσοπρόθεσμες προτεραιότητες
 —
 Σε συνεργασία με το Συμβούλιο της Ευρώπης, διερεύνηση των αναγκαίων μέτρων για την ενίσχυση του θεσμικού πλαισίου με σκοπό την επίρρωση της ανθεκτικότητας της Δημοκρατίας της Μολδαβίας μακροπρόθεσμα.
 —
 Βελτίωση της ανταλλαγής πληροφοριών μεταξύ της κυβέρνησης και του κοινοβουλίου.
 —
 Ενίσχυση της εποπτείας από το κοινοβούλιο όσον αφορά την εφαρμογή των μεταρρυθμίσεων και της νομοθεσίας.
 —
 Εξασφάλιση ότι οι προεδρικές, κοινοβουλευτικές και τοπικές εκλογές διεξάγονται με δημοκρατικό τρόπο, σύμφωνα με τα ευρωπαϊκά πρότυπα.
 —
 Εξέταση της δυνατότητας να επανεξετασθεί η κρατική χρηματοδότηση των πολιτικών κομμάτων με βάση τις βέλτιστες διεθνείς πρακτικές, προκειμένου να υπολογίζονται τα αποτελέσματα των προεδρικών εκλογών.
 —
 Επανεξέταση του


text:
ανώτατου ορίου στις δωρεές φυσικών και νομικών προσώπων προς πολιτικά κόμματα, σύμφωνα με τις βέλτιστες διεθνείς πρακτικές και σύμφωνα με την εμπειρογνωμοσύνη της επιτροπής της Βενετίας.
 —
 Συνέχιση της εφαρμογής της στρατηγικής αποκέντρωσης, σύμφωνα με τον Ευρωπαϊκό Χάρτη Τοπικής Αυτονομίας του Συμβουλίου της Ευρώπης (Συλλογή Συνθηκών του Συμβουλίου της Ευρώπης αριθ. 122).
 —
 Επανεξέταση των μηχανισμών εγγραφής στους εκλογικούς καταλόγους, σύμφωνα με τις συστάσεις του ΟΑΣΕ/ODIHR, με σκοπό να διασφαλιστεί η ακρίβεια των δεδομένων.
 —
 Ανάπτυξη και εφαρμογή του σκέλους «Εκλογές» — «Δημοσιονομικός έλεγχος» του δημόσιου αυτοματοποιημένου συστήματος πληροφοριών και του κανονιστικού πλαισίου, για την αυτοματοποίηση της διαδικασίας υποβολής, συλλογής και ανάλυσης των οικονομικών εκθέσεων των πολιτικών κομμάτων και των υποψηφίων στις εκλογές και για τη βελτίωση της πρόσβασης του κοινού σε αυτές τις πληροφορίες. Θέσπιση αποτελεσματικών κυρώσεων σε περίπτωση παραβάσεων και εξασφάλιση ότι τα κόμματα φέρουν το βάρος της απόδειξης της προέλευσης των κεφαλαίων. Εφαρμογή της δυνατότητας κατάσχεσης αδικαιολόγητων περιουσιακών στοιχείων.
 —
 Θέσπιση αποτελεσματικών μηχανισμών για τη διαχείριση και τον συντονισμό των ροών βοηθείας σύμφωνα με τις ανάγκες της κυβέρνησης.
 —
 Συνέχιση της μεταρρύθμισης της δημόσιας διοίκησης σύμφωνα με τις αρχές για τη δημόσια διοίκηση (τόσο σε κεντρικό όσο και σε τοπικό επίπεδο, καθώς και της εδαφικής μεταρρύθμισης), σε διαβούλευση με την κοινωνία των πολιτών και με όλο και ευρύτερη συμμετοχή της, με σκοπό την ανάπτυξη υπεύθυνης, αποτελεσματικής, διαφανούς και επαγγελματικής, αξιοκρατικής και τεκμηριωμένης δημόσιας διοίκησης με δικό της κώδικα δεοντολογίας, απαλλαγμένης από πολιτικές πιέσεις.
 —
 Σύμφωνα με τη στρατηγική για τη μεταρρύθμιση της δημόσιας διοίκησης, βελτιστοποίηση της δημόσιας διοίκησης σε εθνικό και σε τοπικό επίπεδο.
 —
 Τακτική χρήση των εκ των προτέρων εκτιμήσεων αντικτύπου· διασφάλιση ότι το κόστος των μεταρρυθμίσεων εκτιμάται συστηματικά και δημιουργία φόρουμ μεταξύ των υπουργείων για την επίλυση διαφορών σε ανώτερο διοικητικό και πολιτικό επίπεδο.
 —
 Εισαγωγή διαφανούς και πιο ανταγωνιστικού συστήματος αμοιβών των δημόσιων υπαλλήλων για την προσέλκυση και τη διατήρηση ταλέντων.
 —
 Παροχή εύκολα προσβάσιμων πληροφοριών στους πολίτες για τα δικαιώματά τους σε χρηστή διοίκηση, πρόσβαση στις πληροφορίες, τη διοικητική δικαιοσύνη και δικαίωμα να ζητούν αποζημίωση, έτσι ώστε οι πολίτες να γνωρίζουν πού και πώς μπορούν να υποβάλλουν καταγγελίες. Διασφάλιση ότι δίνεται αποτελεσματική και απτή συνέχεια στα αιτήματα και τις καταγγελίες των πολιτών.
 —
 Διασφάλιση των αναγκαίων θεσμικών και οργανωτικών βελτιώσεων για την ενίσχυση της κοινοβουλευτικής εποπτείας, συμπεριλαμβανομένων ρυθμίσεων για τη συνεργασία με τον δημόσιο εξωτερικό έλεγχο.
 —
 Ενίσχυση της ικανότητας του Υπουργείου Οικονομικών να εκτελεί τα καθήκοντά του ως κεντρικής φορολογικής αρχής και διασφάλιση της δημοσιονομικής βιωσιμότητας.
 —
 Συνέχιση της βελτίωσης της διαχείρισης των δημόσιων οικονομικών, καθώς και αποτελεσματική εφαρμογή της επικαιροποιημένης στρατηγικής περί διαχείρισης των δημόσιων οικονομικών.
 —
 Θέσπιση κυλιόμενου πολυετούς προγράμματος δημόσιων επενδύσεων, υπό την εποπτεία του Υπουργείου Οικονομικών, με σκοπό τη διασφάλιση επενδύσεων προτεραιότητας σε εθνικό επίπεδο σε πολυετές δημοσιονομικό πλαίσιο.
 —
 Διασφάλιση θεσμικών και οργανωτικών βελτιώσεων που είναι αναγκαίες για την ενίσχυση της εξωτερικής εποπτείας, συμπεριλαμβανομένης της περαιτέρω ανάπτυξης των καθηκόντων εξωτερικού ελέγχου του Ελεγκτικού Συνεδρίου της Δημοκρατίας της Μολδαβίας, σύμφωνα με τα πρότυπα του Διεθνούς Οργανισμού των Ανωτάτων Οργάνων Ελέγχου, και τις ρυθμίσεις για τη συνεργασία μεταξύ


text:
του κοινοβουλίου και του δημόσιου εξωτερικού ελέγχου.
 —
 Διενέργεια κατάλληλων πειθαρχικών διαδικασιών κατά περίπτωση και αποτελεσματική επιβολή κυρώσεων.
 —
 Σταδιακή μεταρρύθμιση των λογιστικών προτύπων του δημόσιου τομέα και των προτύπων εξωτερικής αναφοράς.
 ii) Περαιτέρω μεταρρύθμιση του τομέα της δικαιοσύνης, ειδικότερα διασφάλιση της ανεξαρτησίας, της αμεροληψίας, του επαγγελματισμού και της αποτελεσματικότητας του δικαστικού σώματος, συμπεριλαμβανομένης της εισαγγελικής αρχής, που δεν θα πρέπει να επηρεάζονται από πολιτική ή οποιανδήποτε άλλη αθέμιτη παρέμβαση. Ορισμένα στοιχεία της συνολικής μεταρρύθμισης του τομέα της δικαιοσύνης ενδέχεται να προϋποθέτουν συνταγματικές τροποποιήσεις:
 Βραχυπρόθεσμες προτεραιότητες
 —
 Εφαρμογή της ισχύουσας νομοθεσίας σχετικά με τους δικαστές, τους εισαγγελείς, τους δικηγόρους και άλλους επαγγελματίες του νομικού κλάδου, ώστε να διασφαλιστεί μηδενική ανοχή στη διαφθορά και να αποτραπεί κάθε μορφής διεφθαρμένη συμπεριφορά.
 —
 Εξασφάλιση προσλήψεων δικαστών και των εισαγγελέων από ανεξάρτητη αρχή με διαφανή, αξιοκρατικά και αντικειμενικά κριτήρια και δίκαιες διαδικασίες επιλογής, συμπεριλαμβανομένων υποχρεωτικών γραπτών εξετάσεων και εθνικού αριθμού διαθέσιμων θέσεων εργασίας, σύμφωνα με τα ευρωπαϊκά πρότυπα.
 —
 Εξασφάλιση της προαγωγής των δικαστών και των εισαγγελέων, μεταξύ άλλων για επικεφαλής εισαγγελείς και για τα ανώτατα δικαστήρια, από ανεξάρτητη αρχή με διαφανή, αξιοκρατικά και αντικειμενικά κριτήρια και δίκαιες διαδικασίες επιλογής σύμφωνα με τα ευρωπαϊκά πρότυπα.
 —
 Εξασφάλιση της αποτελεσματικής εφαρμογής διασφαλίσεων για την ανεξαρτησία των δικαστών.
 —
 Εξασφάλιση της αποτελεσματικής εφαρμογής πειθαρχικών κανόνων και κωδίκων δεοντολογίας που περιλαμβάνουν διαδικαστικές εγγυήσεις για δικαστές και εισαγγελείς και εξασφάλιση της αυτονομίας της Δικαστικής Επιθεώρησης έναντι του Ανώτατου Δικαστικού Συμβουλίου, καθώς και μηχανισμών υποβολής καταγγελιών προσβάσιμων στους πολίτες.
 —
 Εφαρμογή των κανόνων περί ασυλίας σύμφωνα με την ορθή πρακτική και σε πλήρη συμμόρφωση προς τα ευρωπαϊκά πρότυπα.
 —
 Εφαρμογή της δέσμης νομοθετικών μέτρων για την ακεραιότητα στον τομέα της δικαιοσύνης.
 —
 Βελτίωση της διαφάνειας και της αποτελεσματικότητας της διαδικασίας λήψης αποφάσεων του Ανώτατου Δικαστικού Συμβουλίου.
 —
 Ενίσχυση της ανεξαρτησίας του Ανώτατου Συμβουλίου Εισαγγελέων, σύμφωνα με τις διατάξεις του νόμου περί εισαγγελικής αρχής της 25ης Φεβρουαρίου 2016 και σύντονη εξακολούθηση της συνολικής μεταρρύθμισης της εισαγγελικής αρχής, συμπεριλαμβανομένης της εφαρμογής των νέων νομοθετημάτων.
 —
 Διασφάλιση δίκαιης δίκης, πρόσβασης στη δικαιοσύνη και δικονομικών δικαιωμάτων στο πλαίσιο ποινικών διαδικασιών σύμφωνα με τις υποχρεώσεις της Δημοκρατίας της Μολδαβίας στο πλαίσιο της Ευρωπαϊκής Σύμβασης Ανθρώπινων Δικαιωμάτων, τη νομολογία του Δικαστηρίου και άλλες συναφείς συμβάσεις του Συμβουλίου της Ευρώπης, με την εφαρμογή:
 =
 νομοθεσίας και μέτρων που θα αποσκοπούν στη διασφάλιση των δικονομικών δικαιωμάτων των υπόπτων και των κατηγορουμένων σε ποινικές διαδικασίες,
 =
 νομοθεσίας, μέτρων και μέσων που αποσκοπούν στην κατοχύρωση των δικαιωμάτων για τα θύματα εγκληματικών πράξεων για την πρόσβαση στη δικαιοσύνη, την προστασία, την υποστήριξη και την αποζημίωση, μεταξύ άλλων στο πλαίσιο του συστήματος ποινικής δικαιοσύνης.
 —
 Ενίσχυση της εφαρμογής της νομικής συνδρομής και των μηχανισμών εναλλακτικής επίλυσης διαφορών.
 —
 Διασφάλιση της λειτουργίας αποτελεσματικού ηλεκτρονικού συστήματος διαχείρισης δικαστικών υποθέσεων, αξιόπιστου ως προς την τυχαία ανάθεση υποθέσεων και την παροχή δικαστικών στατιστικών στοιχείων.
 Μεσοπρόθεσμες προτεραιότητες
 —
 Διασφάλιση της ανεξαρτησίας των οργάνων του δικαστικού τομέα, ώστε να μην υπόκεινται σε πολιτικές ή άλλης μορφής πιέσεις από τη διοίκηση, την κυβέρνηση ή το κοινοβούλιο.
 —
 Εξασφάλιση πλήρους ανεξαρτησίας όλων των εισαγγελέων και μείωση του εποπτικού ρόλου


text:
της Γενικής Εισαγγελίας, όπως προβλέπει ο νέος νόμος περί εισαγγελικής υπηρεσίας.
 —
 Εξασφάλιση ότι το Εθνικό Ινστιτούτο Δικαιοσύνης παρέχει αρχική και συνεχή κατάρτιση με βάση εξακριβωμένες ανάγκες.
 —
 Επίδειξη ιστορικού λήψης μέτρων για την ενίσχυση της ακεραιότητας και της λογοδοσίας του δικαστικού σώματος, όπως η διενέργεια ελέγχου ασφαλείας και οι καταδίκες για αξιόποινες πράξεις διαφθοράς.
 —
 Προσπάθεια βελτίωσης της αντίληψης του κοινού όσον αφορά την ανεξαρτησία, την ακεραιότητα, τη διαφάνεια και τη λογοδοσία του δικαστικού σώματος.
 —
 Επίτευξη προόδου ως προς τη συνολική μεταρρύθμιση της εισαγγελικής αρχής, συμπεριλαμβανομένων των ειδικευμένων εισαγγελέων σε υποθέσεις οργανωμένου εγκλήματος και διαφθοράς.
 —
 Επίτευξη προόδου στην εφαρμογή του νόμου για τη βέλτιστη οργάνωση του δικαστικού χάρτη, σύμφωνα με το σχέδιο δράσης που εγκρίθηκε με την απόφαση υπ' αριθ. 21 του Κοινοβουλίου, της 3ης Μαρτίου 2017.
 —
 Καλύτερη πρόσβαση στη δικαιοσύνη, ιδίως για τις γυναίκες και τις ευάλωτες ομάδες.
 —
 Προσπάθεια για ουσιαστική μείωση της διάρκειας των δικαστικών διαδικασιών σε αστικές και ποινικές υποθέσεις.
 —
 Προσπάθεια για αύξηση του ποσοστού διεκπεραίωσης των υποθέσεων.
 iii) Διασφάλιση του σεβασμού των ανθρώπινων δικαιωμάτων και των θεμελιωδών ελευθεριών μέσω σφαιρικής συνεργασίας για την προστασία των ανθρώπινων δικαιωμάτων και των θεμελιωδών ελευθεριών. Η συνεργασία αυτή θα περιλαμβάνει εργασίες όσον αφορά:
 Ανθρώπινα δικαιώματα και θεμελιώδεις ελευθερίες
 Βραχυπρόθεσμες προτεραιότητες
 —
 Ολοκλήρωση και συνακόλουθη εφαρμογή του νέου εθνικού σχεδίου δράσης για τα ανθρώπινα δικαιώματα, με έμφαση στις πλέον ευάλωτες ομάδες, και συντονισμός των διαδικασιών σχεδιασμού και προϋπολογισμού με σκοπό τη διάθεση επαρκών πόρων για την αποτελεσματική εφαρμογή του σχεδίου.
 —
 Συγκρότηση εθνικού συμβουλίου και γραμματείας για τη σύνταξη, παρακολούθηση και υποβολή εκθέσεων σχετικά με την εφαρμογή του νέου εθνικού σχεδίου δράσης για τα ανθρώπινα δικαιώματα.
 —
 Διασφάλιση της αποτελεσματικής εκτέλεσης των αποφάσεων του Ευρωπαϊκού Δικαστηρίου Ανθρώπινων Δικαιωμάτων και δημιουργία αποτελεσματικού μηχανισμού κοινοβουλευτικού ελέγχου επί της εκτέλεσης αυτής.
 —
 Έναρξη εφαρμογής της στρατηγικής για την εδραίωση των διεθνοτικών σχέσεων 2017-2027, καθώς και έγκριση του σχετικού σχεδίου δράσης.
 —
 Προώθηση της πιλοτικής εφαρμογής του Ευρωπαϊκού Χάρτη για τις Περιφερειακές και Μειονοτικές Γλώσσες σε 7 περιοχές, στο πλαίσιο της προσπάθειας της Δημοκρατίας της Μολδαβίας για την επικύρωση του Χάρτη.
 —
 Ολοκλήρωση της μεταρρύθμισης του θεσμού του Διαμεσολαβητή, με τη βελτίωση του νόμου περί του Διαμεσολαβητή αριθ. 52 της 3ης Απριλίου 2014, σύμφωνα με τις συστάσεις της επιτροπής της Βενετίας και χρηματοοικονομική πρόβλεψη βάσει των αρχών του Παρισιού.
 —
 Διασφάλιση της λειτουργίας του εθνικού προληπτικού μηχανισμού κατά των βασανιστηρίων, σύμφωνα με το άρθρο 18 παράγραφος 3 του προαιρετικού πρωτοκόλλου της σύμβασης των Ηνωμένων Εθνών κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας.
 —
 Επικύρωση του πρωτοκόλλου αριθ. 12 της σύμβασης για την προάσπιση των δικαιωμάτων του ανθρώπου και των θεμελιωδών ελευθεριών.
 —
 Θέσπιση και εφαρμογή των τροποποιήσεων της νομοθεσίας περί των εγκλημάτων μίσους προκειμένου να ευθυγραμμισθεί με τα ευρωπαϊκά πρότυπα. Ενίσχυση των προσπαθειών για την διερεύνηση και την λήψη μέτρων έναντι περιπτώσεων ρητορείας μίσους και εγκλημάτων μίσους και διασφάλιση αποτελεσματικής πρόσβασης των θυμάτων στην δικαιοσύνη.
 Μεσοπρόθεσμες προτεραιότητες
 —
 Διασφάλιση της εφαρμογής των νόμων και των κανονισμών κατά των πάσης φύσεως διακρίσεων, συμπεριλαμβανομένου του


text:
νόμου για τη διασφάλιση της ισότητας, και ενίσχυση της ικανότητας του συμβουλίου για την πρόληψη και την εξάλειψη των διακρίσεων («συμβούλιο ισότητας»).
 —
 Εξέταση των συστάσεων που υπέβαλαν οι δομές και οι εμπειρογνώμονες του Συμβουλίου της Ευρώπης όσον αφορά τη συμμόρφωση με τη σύμβαση-πλαίσιο για την προστασία εθνικών μειονοτήτων και εφαρμογή αυτών των συστάσεων σε συμφωνία με τις εν λόγω δομές και τους εμπειρογνώμονες. Στο ίδιο πλαίσιο, έμφαση στη διασφάλιση των δικαιωμάτων των ατόμων που ανήκουν σε εθνικές μειονότητες, μεταξύ άλλων και μέσω διαλόγου και διαβουλεύσεων μαζί τους, λαμβάνοντας επίσης υπόψη τις σχετικές γνωμοδοτήσεις της επιτροπής της Βενετίας του Συμβουλίου της Ευρώπης.
 —
 Βελτίωση της εφαρμογής της νομοθεσίας για τις δυνατότητες πρόσβασης των προσώπων με αναπηρίες. Αύξηση της δυνατότητας πρόσβασης στα δημόσια κτίρια, τις μεταφορές και τις πληροφορίες για πρόσωπα με αναπηρίες.
 —
 Διασφάλιση της αποτελεσματικής εφαρμογής της σύμβασης των Ηνωμένων Εθνών για τα δικαιώματα των ατόμων με αναπηρίες, συμπεριλαμβανομένου του άρθρου 12 (Ισότητα ενώπιον του νόμου) και του άρθρου 14 (Ελευθερία και ασφάλεια του ατόμου).
 —
 Υπογραφή του προαιρετικού πρωτοκόλλου της σύμβασης για τα δικαιώματα των ατόμων με αναπηρία.
 —
 Συνέχιση της αποϊδρυματοποίησης των παιδιών.
 —
 Διατήρηση αποτελεσματικών μηχανισμών πριν από την προσφυγή στη δικαιοσύνη, καθώς και εξωδικαστικών μηχανισμών για τη διευθέτηση διαφορών στον τομέα των ανθρώπινων δικαιωμάτων και των θεμελιωδών ελευθεριών.
 —
 Συνέχιση της παροχής πρόσβασης σε πληροφορίες για τα δικαιώματα των πολιτών και κατάλληλες νομικές λύσεις.
 —
 Εφαρμογή αποτελεσματικών μέτρων προκειμένου να αποφεύγονται οι αδικαιολόγητες συλλήψεις και οι παράνομες κατασχέσεις, λαμβάνοντας υπόψη ότι κάποιος αναλογικός βαθμός παρέμβασης ενδέχεται να είναι αναγκαίος για να εξασφαλισθεί η πρέπουσα διερεύνηση υποθέσεων διαφθοράς ή άλλων αδικημάτων.
 —
 Προώθηση και ευαισθητοποίηση σε θέματα ανθρώπινων δικαιωμάτων και καταπολέμησης των διακρίσεων στον δικαστικό τομέα, κατά την επιβολή του νόμου και στον διοικητικό τομέα.
 —
 Εφαρμογή του νόμου του 1994 για το ειδικό νομικό καθεστώς αυτονομίας της Γκαγκαουζίας σύμφωνα με τις συστάσεις της επιτροπής της Βενετίας του 2002 και τις συστάσεις του ΟΑΣΕ του 2013.
 —
 Κατοχύρωση των δικονομικών δικαιωμάτων των προσώπων κατά τη διάρκεια κράτησής τους από την αστυνομία ή το Εθνικό Κέντρο για την Καταπολέμηση της Διαφθοράς ή υπό προσωρινή κράτηση.
 Ελευθερία έκφρασης
 Βραχυπρόθεσμες προτεραιότητες
 —
 Συνέχιση των εργασιών για τη διασφάλιση της ελευθερίας έκφρασης και της ανεξαρτησίας των μέσων ενημέρωσης, σύμφωνα με τις συστάσεις του Συμβουλίου της Ευρώπης, της Ευρωπαϊκής Ένωσης και του ΟΑΣΕ.
 —
 Ανάπτυξη και θέσπιση στρατηγικής για την ανάπτυξη των μέσων μαζικής ενημέρωσης σύμφωνα με τις ευρωπαϊκές πρακτικές.
 —
 Καθιέρωση τακτικού διαλόγου για την ανταλλαγή ορθών πρακτικών σχετικά με την ελευθερία των μέσων ενημέρωσης, την πολυφωνία των μέσων ενημέρωσης, την αποποινικοποίηση της δυσφήμισης, την προστασία των δημοσιογραφικών πηγών και την πολιτιστική πολυμορφία των μέσων ενημέρωσης.
 —
 Έκδοση νέου κώδικα για τα οπτικοακουστικά μέσα με πλήρη εφαρμογή των συστάσεων του ΟΑΣΕ και του Συμβουλίου της Ευρώπης, σύμφωνα με το σχέδιο του 2011.
 —
 Δημιουργία προϋποθέσεων για την πλήρη ανεξαρτησία των δημόσιων ραδιοτηλεοπτικών φορέων.
 Συνεργασία στο πλαίσιο της κοινωνίας των πολιτών
 Βραχυπρόθεσμες προτεραιότητες
 —
 Συμμετοχή των οργανώσεων της κοινωνίας των πολιτών, συμπεριλαμβανομένων των αντιπροσωπευτικών οργανώσεων εργοδοτών και συνδικαλιστικών ενώσεων, στη συγκέντρωση


text:
πληροφοριών και την παρακολούθηση πολιτικών·
 —
 Έγκριση και εξασφάλιση της εφαρμογής στρατηγικής για την ανάπτυξη της κοινωνίας των πολιτών για την περίοδο 2017-2020.
 Μεσοπρόθεσμες προτεραιότητες
 —
 Έκδοση νέου νόμου για τις μη κυβερνητικές οργανώσεις, σύμφωνα με τα διεθνή πρότυπα, ο οποίος, μεταξύ άλλων, θα βελτιώσει το νομικό πλαίσιο για την ουσιαστική συμμετοχή της κοινωνίας των πολιτών στην διαδικασία λήψεως αποφάσεων.
 —
 Ενίσχυση του πλαισίου συμμετοχής της κοινωνίας των πολιτών στη χάραξη και παρακολούθηση της εφαρμογής των δημόσιων πολιτικών, μεταξύ άλλων και με τροποποίηση του νόμου για τη διαφάνεια στη διαδικασία λήψεως αποφάσεων.
 —
 Προώθηση και ενίσχυση της οικονομικής βιωσιμότητας της κοινωνίας των πολιτών και εξέταση του ενδεχομένου θέσπισης συμβάσεων κοινωνικού περιεχομένου (social contracting), επέκτασης των προγραμμάτων δημόσιων επιχορηγήσεων, διευκόλυνσης του νομικού πλαισίου σχετικά με τις χορηγίες.
 —
 Ανάπτυξη πνεύματος ενεργού συμμετοχής στα κοινά και εθελοντισμού.
 Κακομεταχείριση και βασανιστήρια
 Βραχυπρόθεσμες προτεραιότητες
 —
 Αποτελεσματική αντιμετώπιση κάθε αναφερόμενης κακομεταχείρισης κρατουμένων από υπαλλήλους επιβολής του νόμου, ιδίως κατά την προφυλάκιση.
 Μεσοπρόθεσμες προτεραιότητες
 —
 Δημιουργία συνολικού πλαισίου πολιτικής για την πρόληψη και την καταπολέμηση της ατιμωρησίας με βάση τις κατευθυντήριες γραμμές για την εξάλειψη της ατιμωρησίας για σοβαρές παραβιάσεις των ανθρώπινων δικαιωμάτων (Συμβούλιο της Ευρώπης, 2011).
 —
 Διασφάλιση αποτελεσματικών ερευνών και κυρώσεων σχετικά με τα βασανιστήρια και την κακομεταχείριση.
 Δικαιώματα του παιδιού
 Μεσοπρόθεσμες προτεραιότητες
 —
 Εφαρμογή του σχεδίου δράσης 2016-2020 για τη στρατηγική προστασίας του παιδιού για τα έτη 2014-2020.
 Ενδοοικογενειακή βία
 Βραχυπρόθεσμες προτεραιότητες
 —
 Διασφάλιση της εφαρμογής του ισχύοντος νομοθετικού πλαισίου και του πλαισίου πολιτικής για την ενδοοικογενειακή βία.
 Μεσοπρόθεσμες προτεραιότητες
 —
 Επικύρωση της σύμβασης του Συμβουλίου της Ευρώπης για την πρόληψη και την καταπολέμηση της βίας κατά των γυναικών και της ενδοοικογενειακής βίας.
 Ίση μεταχείριση
 Μεσοπρόθεσμες προτεραιότητες
 —
 Διασφάλιση της εναρμόνισης με τα ευρωπαϊκά πρότυπα, όσον αφορά τους κανόνες υγείας και ασφάλειας, τους κανόνες για την άδεια μητρότητας και τους κανόνες για τη συμφιλίωση των γονικών και επαγγελματικών καθηκόντων.
 —
 Προώθηση της συμμετοχής των γυναικών στη διαδικασία λήψης αποφάσεων και στον δημόσιο, τον πολιτικό και τον επιχειρηματικό βίο, και διεξαγωγή στοχευμένων δραστηριοτήτων αποσκοπουσών στην ίση συμμετοχή και εκπροσώπηση ανδρών και γυναικών σε αυτούς τους τομείς.
 Δικαιώματα συνδικαλιστικών ενώσεων και βασικά πρότυπα εργασίας
 Μεσοπρόθεσμες προτεραιότητες
 —
 Συνέχιση των εργασιών για να διασφαλιστεί η τήρηση των δικαιωμάτων των συνδικαλιστικών ενώσεων και των βασικών προτύπων εργασίας, σύμφωνα με τα ευρωπαϊκά πρότυπα και τις συμβάσεις της Διεθνούς Οργάνωσης Εργασίας (ΔΟΕ).
 —
 Πρόοδος προς τη διασφάλιση της ισότητας των φύλων στην αγορά εργασίας, με ιδιαίτερη έμφαση στην απασχόληση των γυναικών.
 —
 Εφαρμογή της νομοθεσίας για την καταπολέμηση της παιδικής εργασίας.
 2.3. Εξωτερική πολιτική και πολιτική ασφαλείας
 Ο διάλογος και η συνεργασία στον τομέα της κοινής εξωτερικής πολιτικής και πολιτικής ασφάλειας (ΚΕΠΠΑ) αποσκοπούν στη σταδιακή σύγκλιση, συμπεριλαμβανομένης της κοινής πολιτικής ασφάλειας και άμυνας (ΚΠΑΑ). Ειδικότερα, θα εξεταστούν θέματα πρόληψης των συγκρούσεων και διαχείρισης κρίσεων, περιφερειακής σταθερότητας, αφοπλισμού, μη διάδοσης και ελέγχου των όπλων και των εξαγωγών. Η συνεργασία σε αυτόν τον τομέα θα στηρίζεται σε κοινές αξίες και αμοιβαία συμφέροντα και θα αποσκοπεί στην αύξηση της εναρμόνισης και της αποτελεσματικότητας των πολιτικών, μέσω της αξιοποίησης διμερών, διεθνών και περιφερειακών


text:
φόρουμ. Τούτο θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Υπογραφή συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις διαδικασίες ασφαλείας για την ανταλλαγή διαβαθμισμένων πληροφοριών.
 Μεσοπρόθεσμες προτεραιότητες
 —
 Συνέχιση της προώθησης της ειρηνικής διευθέτησης συγκρούσεων και της διεθνούς σταθερότητας και ασφάλειας βάσει αποτελεσματικού πολυμερούς συστήματος.
 —
 Ανάπτυξη της συνεργασίας όσον αφορά τις κυρώσεις της ΕΕ.
 —
 Προώθηση του σεβασμού των αρχών της εθνικής κυριαρχίας και της εδαφικής ακεραιότητας, του απαραβίαστου των συνόρων και της ανεξαρτησίας, όπως καθορίζονται στον Χάρτη των Ηνωμένων Εθνών και στην Τελική Πράξη του Ελσίνκι του ΟΑΣΕ.
 —
 Ενίσχυση της πρακτικής συνεργασίας για την πρόληψη συγκρούσεων και τη διαχείριση κρίσεων, με τη διευκόλυνση της συμμετοχής της Δημοκρατίας της Μολδαβίας σε μη στρατιωτικές και στρατιωτικές επιχειρήσεις διαχείρισης κρίσεων υπό την ηγεσία της ΕΕ, παροχή συμβουλών και κατάρτισης στον τομέα της ΚΠΑΑ (με βάση τη συμφωνία-πλαίσιο συμμετοχής που ισχύει από την 1η Ιουλίου 2013 και το πολυμερές πλαίσιο της ομάδας για την Ανατολική Εταιρική Σχέση στο πλαίσιο της ΚΠΑΑ).
 Τρομοκρατία, μη διάδοση όπλων μαζικής καταστροφής και παράνομες εξαγωγές όπλων
 Βραχυπρόθεσμες προτεραιότητες
 —
 Ανταλλαγή πληροφοριών σχετικά με τρομοκρατικές οργανώσεις και ομάδες, τις δραστηριότητές τους και τα δίκτυα υποστήριξής τους, σύμφωνα με το διεθνές δίκαιο και τη νομοθεσία που έχουν θεσπίσει τα μέρη, μεταξύ άλλων μέσω της συμφωνίας επιχειρησιακής και στρατηγικής συνεργασίας μεταξύ της Δημοκρατίας της Μολδαβίας και της Ευρωπόλ, καθώς και μέσω της συμφωνίας συνεργασίας μεταξύ της Δημοκρατίας της Μολδαβίας και της Eurojust.
 —
 Εξασφάλιση ότι το δίκαιο για την καταπολέμηση της τρομοκρατίας έχει ως βάση τα ανθρώπινα δικαιώματα και υπόκειται στον έλεγχο της επιτροπής της Βενετίας.
 —
 Συνεργασία σε τελωνειακούς ελέγχους βάσει κινδύνων για την εξασφάλιση της προστασίας και της ασφάλειας εισαγόμενων και εξαγόμενων ή υπό διαμετακόμιση εμπορευμάτων.
 —
 Συνεργασία στην αποτροπή τρομοκρατικών ενεργειών.
 —
 Έγκριση συνολικής στρατηγικής για την καταπολέμηση της διάδοσης των ΟΜΚ και των ΧΒΡΠ και του συναφούς εθνικού σχεδίου δράσης.
 Μεσοπρόθεσμες προτεραιότητες
 —
 Συνεργασία με σκοπό την ενίσχυση της διεθνούς συναίνεσης για την καταπολέμηση της τρομοκρατίας με βάση τα ανθρώπινα δικαιώματα, συμπεριλαμβανομένου του νομικού ορισμού των τρομοκρατικών ενεργειών.
 —
 Συνέχιση της βελτίωσης του νομοθετικού και κανονιστικού εθνικού πλαισίου στον τομέα της καταπολέμησης της τρομοκρατίας, ειδικότερα με πλήρη σεβασμό του κράτους δικαίου, του διεθνούς δικαίου για τα ανθρώπινα δικαιώματα, του δικαίου που διέπει τους πρόσφυγες και του ανθρωπιστικού δικαίου και σύμφωνα με τις σχετικές συμβάσεις του Συμβουλίου της Ευρώπης και των Ηνωμένων Εθνών, όπως η σύμβαση του Συμβουλίου της Ευρώπης για την πρόληψη της τρομοκρατίας του 2005 (CETS 196) και το συμπληρωματικό πρωτόκολλό της, και η σύμβαση του Συμβουλίου της Ευρώπης για το ξέπλυμα, την έρευνα, την κατάσχεση και δήμευση των προϊόντων που προέρχονται από εγκληματικές δραστηριότητες και τη χρηματοδότηση της τρομοκρατίας (CETS 198).
 —
 Μεγαλύτερη έμφαση στην κατανόηση και την αντιμετώπιση των κινητήριων δυνάμεων της ριζοσπαστικοποίησης και των παραγόντων που οδηγούν στον βίαιο εξτρεμισμό.
 —
 Διερεύνηση των δυνατοτήτων συνεργασίας, συμπεριλαμβανομένης της ανάπτυξης ικανοτήτων, στον τομέα της ασφάλειας των αερομεταφορών (και των αερολιμένων) και της προστασίας ευάλωτων στόχων.
 —
 Ανάπτυξη τρόπων συνεργασίας για την καταπολέμηση της εμπορίας όπλων και την


text:
καταστροφή αποθεμάτων.
 —
 Ανάπτυξη τρόπων συνεργασίας και ανταλλαγής πληροφοριών για τον εντοπισμό και την εμπορία παράνομων όπλων.
 —
 Συνεργασία και συμβολή στην καταπολέμηση της διάδοσης όπλων μαζικής καταστροφής (ΟΜΚ) και σχετικού υλικού, καθώς και των φορέων τους, με την πλήρη τήρηση και εφαρμογή σε εθνικό επίπεδο των υφιστάμενων υποχρεώσεων των μερών στο πλαίσιο των διεθνών συνθηκών και συμφωνιών για τον αφοπλισμό και τη μη διάδοση των όπλων, καθώς και άλλων διεθνών υποχρεώσεών τους στον συγκεκριμένο τομέα.
 —
 Δημιουργία αποτελεσματικού συστήματος εθνικών ελέγχων εξαγωγής και διαμετακόμισης προϊόντων που συνδέονται με ΟΜΚ, συμπεριλαμβανομένου του ελέγχου τεχνολογιών διπλής χρήσης για τελική χρήση σε ΟΜΚ, με την επιβολή αποτελεσματικών κυρώσεων σε περίπτωση παραβάσεων κατά τους ελέγχους εξαγωγής.
 —
 Αντιμετώπιση του παράνομου εμπορίου φορητών όπλων και ελαφρού οπλισμού, συμπεριλαμβανομένων των πυρομαχικών τους, στο πλαίσιο των υφιστάμενων διεθνών συμφωνιών και των αποφάσεων του Συμβουλίου Ασφαλείας των Ηνωμένων Εθνών, καθώς και των δεσμεύσεων που έχουν αναληφθεί βάσει άλλων διεθνών πράξεων που εφαρμόζονται σε αυτόν τον τομέα.
 —
 Συνέχιση της συνεργασίας στον τομέα του ελέγχου των εξαγωγών συμβατικών όπλων, βάσει της κοινής θέσης της ΕΕ για τον έλεγχο των εξαγωγών στρατιωτικής τεχνολογίας και εξοπλισμού.
 Η σύγκρουση στην Υπερδνειστερία
 Μεσοπρόθεσμες προτεραιότητες
 —
 Διατήρηση της λειτουργικότητας όλων των υφιστάμενων μέσων διαλόγου και μορφών διαπραγμάτευσης, με στόχο να εντοπιστούν βιώσιμες λύσεις για τα προβλήματα που αντιμετωπίζουν οι λαοί και από τις δύο όχθες του Δνείστερου ποταμού και να διευθετηθεί συνολικά και ειρηνικά η σύγκρουση στην Υπερδνειστερία με βάση την κυριαρχία και την εδαφική ακεραιότητα της Δημοκρατίας της Μολδαβίας εντός των διεθνώς αναγνωρισμένων συνόρων της με ειδικό νομικό καθεστώς για την περιοχή της Υπερδνειστερίας.
 —
 Ανάπτυξη οράματος για τη διευθέτηση της διένεξης στην Υπερδνειστερία ως βάση για τη συνεργασία με την πλευρά της Υπερδνειστερίας.
 —
 Διατήρηση αποτελεσματικής συνεργασίας μεταξύ της ΕΕ και της Δημοκρατίας της Μολδαβίας για τη διευθέτηση της σύγκρουσης στην Υπερδνειστερία και προώθηση μέτρων οικοδόμησης εμπιστοσύνης, στο πλαίσιο των συμφωνημένων τύπων διαπραγμάτευσης, συμπεριλαμβανομένων διαβουλεύσεων για τις ρυθμίσεις μετά τη διευθέτηση.
 —
 Ενίσχυση του διαλόγου, με σκοπό να επεξηγηθούν τα οφέλη που απορρέουν από τη συμφωνία σύνδεσης και να διασφαλιστεί η εφαρμογή της σε ολόκληρο το έδαφος της Δημοκρατίας της Μολδαβίας, με παράλληλη λήψη μέτρων για τη νομιμοποίηση της δραστηριότητας οικονομικών φορέων από την αριστερή όχθη του Δνείστερου.
 —
 Συνέχιση του εποικοδομητικού διαλόγου για την κατάσταση στο κεντρικό τμήμα (Υπερδνειστερία) των συνόρων της Δημοκρατίας της Μολδαβίας και της Ουκρανίας με όλα τα εμπλεκόμενα μέρη.
 —
 Ανάπτυξη βάθρων διαλόγου μεταξύ εκπροσώπων της κοινωνίας των πολιτών και των μέσων ενημέρωσης από τις δύο όχθες του ποταμού Δνείστερου.
 Διεθνές Ποινικό Δικαστήριο
 Βραχυπρόθεσμες προτεραιότητες
 —
 Εφαρμογή του Καταστατικού της Ρώμης του Διεθνούς Ποινικού Δικαστηρίου και των σχετικών πράξεών του, με δέουσα μέριμνα για τη διασφάλιση της ακεραιότητάς του.
 2.4. Συνεργασία για την ελευθερία, ασφάλεια και δικαιοσύνη
 Η Δημοκρατία της Μολδαβίας αναμένεται ότι θα εξακολουθήσει να πληροί τις απαιτήσεις που ορίζονται στις τέσσερις ενότητες του σχεδίου δράσης για την ελευθέρωση του καθεστώτος θεωρήσεων της 16ης Δεκεμβρίου 2010. Η αποτελεσματική και βιώσιμη εφαρμογή όλων των κριτηρίων αναφοράς που περιέχονται στο σχέδιο δράσης, συμπεριλαμβανομένων εκείνων που ορίζονται στην


text:
ενότητα 3 (Δημόσια τάξη και ασφάλεια), έχει καθοριστική σημασία για τη διατήρηση του καθεστώτος απαλλαγής από την υποχρέωση θεωρήσεων που ισχύει με την ΕΕ. Σύμφωνα με τον αναθεωρημένο μηχανισμό αναστολής της απαλλαγής από την υποχρέωση θεώρησης (1), τα ταξίδια χωρίς υποχρέωση θεώρησης διαβατηρίου μπορούν να αναστέλλονται σε περιπτώσεις στις οποίες ένα ή περισσότερα από τα κριτήρια δεν πληρούνται πλέον. Σε περίπτωση δικαιολογημένης ανησυχίας ως προς την εκπλήρωση συγκεκριμένων κριτηρίων αναφοράς του σχεδίου δράσης, η Δημοκρατία της Μολδαβίας θα παρέχει πληροφορίες στην Ευρωπαϊκή Ένωση, κατόπιν αιτήματός της.
 Επιπλέον, τα μέρη λαμβάνουν δεόντως υπόψη τις συστάσεις που έλαβαν μετά τις αποστολές αξιολόγησης από ομοτίμους που διοργανώθηκαν το 2015 και το 2016, με σκοπό την αξιολόγηση της κατάστασης στους τομείς της δικαιοσύνης, της καταπολέμησης της διαφθοράς και της νομιμοποίησης εσόδων από παράνομες δραστηριότητες στη Δημοκρατία της Μολδαβίας. Προς τούτο, η Δημοκρατία της Μολδαβίας δεσμεύεται να κάνει χρήση των εν λόγω συστάσεων, καθώς και άλλων συστάσεων της ΕΕ και διεθνών οργανισμών, για τη σύνταξη του εγγράφου πολιτικής της περιόδου μετά το 2016 στον τομέα της καταπολέμησης της διαφθοράς και των εγγράφων πολιτικής για την περίοδο μετά το 2017 στον τομέα της δικαιοσύνης και της καταπολέμησης της νομιμοποίησης εσόδων από παράνομες δραστηριότητες.
 Επιπλέον, τα μέρη θα συνεργαστούν στους ακόλουθους τομείς:
 Προστασία δεδομένων προσωπικού χαρακτήρα
 Μεσοπρόθεσμες προτεραιότητες
 —
 Συνέχιση της εναρμόνισης του εθνικού νομικού πλαισίου στον τομέα της προστασίας των δεδομένων προσωπικού χαρακτήρα με το δίκαιο της ΕΕ, με ιδιαίτερη έμφαση στον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (2) και στην οδηγία (ΕΕ) 2016/680 του Ευρωπαϊκού Κοινοβουλίου και του Συμβουλίου (3).
 —
 Συνέχιση της εφαρμογής του νομικού πλαισίου σχετικά με την προστασία δεδομένων προσωπικού χαρακτήρα σε όλους τους τομείς, με σκοπό τη διασφάλιση υψηλού επιπέδου προστασίας των δεδομένων προσωπικού χαρακτήρα σύμφωνα με τις ευρωπαϊκές πράξεις και τα ευρωπαϊκά πρότυπα.
 —
 Συνεχιζόμενη ενίσχυση της ανάπτυξης ικανοτήτων του Εθνικού Κέντρου Προστασίας Δεδομένων Προσωπικού Χαρακτήρα.
 Καταπολέμηση του οργανωμένου εγκλήματος
 Βραχυπρόθεσμες προτεραιότητες
 —
 Σαφής καθορισμός και διαχωρισμός των αρμοδιοτήτων και των εξουσιών της αστυνομίας για τη συγκέντρωση εμπιστευτικών πληροφοριών και για τη συλλογή και χρήση (εγκληματολογικών) αποδεικτικών στοιχείων.
 —
 Δημιουργία και αποτελεσματική ανάπτυξη συστήματος χρηματοοικονομικών ερευνών με εστίαση στην αναζήτηση, κατάσχεση και δήμευση περιουσιακών στοιχείων που αποκτώνται από δραστηριότητες οργανωμένου εγκλήματος.
 —
 Ετήσια δημοσίευση έκθεσης δραστηριοτήτων του ειδικευμένου εισαγγελέα σε υποθέσεις καταπολέμησης του οργανωμένου εγκλήματος.
 Μεσοπρόθεσμες προτεραιότητες
 —
 Περαιτέρω εφαρμογή και ενίσχυση σε όλη την επικράτεια της έννοιας της αστυνόμευσης βάσει εμπιστευτικών πληροφοριών, που προϋποθέτει ένα άρτια αναπτυγμένο σύστημα ανάλυσης και διαχείρισης κινδύνων και απειλών (μεθοδολογία της Ευρωπόλ που εφαρμόζεται στο πλαίσιο της αξιολόγησης απειλών όσον αφορά το σοβαρό και οργανωμένο έγκλημα — SOCTA).
 —
 Σαφής περιγραφή των εργαλείων (συμπεριλαμβανομένων των ειδικών μέσων έρευνας εφόσον πρόκειται να χρησιμοποιηθούν) και των προϋποθέσεων υπό τις οποίες μπορούν να χρησιμοποιηθούν σε έρευνα.
 Μεταρρύθμιση της αστυνομίας
 Βραχυπρόθεσμες προτεραιότητες
 —
 Ολοκλήρωση της συγκρότησης υπεύθυνου, αξιόπιστου και αποτελεσματικού αστυνομικού σώματος, υπαγόμενου στο Υπουργείο Εσωτερικών. Η πολιτική ηγεσία του υπουργείου θα περιορίζεται στη χάραξη των στρατηγικών προτεραιοτήτων και των γενικών πολιτικών για τις αστυνομικές δυνάμεις. Δεν θα υπάρχει κανένα δικαίωμα έκδοσης δικαστικής διαταγής (είτε


text:
για την εκτέλεση είτε για την απαγόρευση ενεργειών) όσον αφορά τις επιχειρησιακές δράσεις των αστυνομικών δυνάμεων.
 —
 Εφαρμογή της αστυνόμευσης σε επίπεδο κοινοτήτων και διασφάλιση εύκολης πρόσβασης των πολιτών στην αστυνομία για παροχή πληροφοριών.
 —
 Ενίσχυση της λογοδοσίας και διασφάλιση της απουσίας αθέμιτης επιρροής στην αστυνομία.
 Μεσοπρόθεσμες προτεραιότητες
 —
 Εφαρμογή της στρατηγικής για τη δημόσια τάξη και ασφάλεια, καθώς και όσον αφορά τη δημόσια τάξη και τη διαχείριση πλήθους.
 —
 Συνέχιση της εφαρμογής της στρατηγικής για την ανάπτυξη της αστυνομίας 2016-2020, με ιδιαίτερη έμφαση στον εκσυγχρονισμό α) της διαχείρισης των ανθρώπινων πόρων· β) των τεχνικών διαχείρισης· και γ) των επιχειρησιακών ικανοτήτων των αστυνομικών δυνάμεων (με σεβασμό των ανθρώπινων δικαιωμάτων των κρατουμένων από την αστυνομία, ανάπτυξη αποτελεσματικών σχέσεων με το ευρύ κοινό, αναβάθμιση του περιβάλλοντος ΤΠΕ της αστυνομίας· ενίσχυση των ικανοτήτων έρευνας στον τόπο του εγκλήματος και περαιτέρω ανάπτυξη της στρατηγικής της αστυνομίας για την καταπολέμηση της διαφθοράς).
 —
 Υιοθέτηση αναπτυξιακής στρατηγικής για τις δυνάμεις της Χωροφυλακής (Carabinieri) και εξασφάλιση της προόδου στην εφαρμογή αυτής της στρατηγικής.
 —
 Θέσπιση αποτελεσματικού συστήματος προστασίας μαρτύρων (ειδική μονάδα) και παροχή των αναγκαίων εγγυήσεων στους μάρτυρες για την προστασία τους από ενέργειες εκφοβισμού και απειλές κατά της σωματικής τους ακεραιότητας.
 —
 Προαγωγή πνεύματος ακεραιότητας και ηθικών αξιών στο σύνολο του Υπουργείου Εσωτερικών και του αστυνομικού σώματος. Ανάπτυξη κανόνων και προτύπων συμπεριφοράς για την πρόληψη και αποτελεσματική τιμωρία αδικημάτων που διαπράττονται από αστυνομικούς. Ανάπτυξη εργαλείων για την αξιολόγηση της επάρκειας και της αποτελεσματικότητας των δραστηριοτήτων της αστυνομίας.
 —
 Δημιουργία κοινού κέντρου κατάρτισης οργάνων επιβολής του νόμου με σκοπό τη διασφάλιση επαρκούς βασικής και ειδικής κατάρτισης κατά την υπηρεσία, συμπεριλαμβανομένης κατάρτισης υψηλής ειδίκευσης, όποτε απαιτείται. Βάσει της συμφωνίας συνεργασίας του 2012 μεταξύ της Δημοκρατίας της Μολδαβίας και της Ευρωπαϊκής Αστυνομικής Ακαδημίας (CEPOL), το κοινό κέντρο κατάρτισης οργάνων επιβολής του νόμου θα αναπτύξει στενή επιχειρησιακή σχέση με τη CEPOL.
 —
 Βελτίωση των όρων προσωρινής κράτησης στην αστυνομία.
 —
 Με βάση τις βέλτιστες πρακτικές της ΕΕ, διασφάλιση της ύπαρξης ανεξάρτητου μηχανισμού ελέγχου της αστυνομίας, ο οποίος θα παρακολουθεί τη συνολική λειτουργία της αστυνομίας και τον τρόπο με τον οποίο όλοι οι υπάλληλοι με αστυνομικά καθήκοντα ασκούν τις δραστηριότητες αστυνόμευσης.
 —
 Αύξηση της ικανότητας ταχείας αντίδρασης των αστυνομικών δυνάμεων.
 Αστυνομική συνεργασία και βάσεις δεδομένων
 Βραχυπρόθεσμες προτεραιότητες
 —
 Περαιτέρω ανάπτυξη της αυτοματοποιημένης κεντρικής βάσης δεδομένων τόσο για έρευνες όσο και για διώξεις (εθνικό σύστημα ηλεκτρονικής διαχείρισης υποθέσεων), ώστε να αποφεύγεται ο κίνδυνος αλληλεπικαλυπτόμενων ποινικών υποθέσεων και η μη διασύνδεση υποθέσεων που συχνά έχουν ευρεία γεωγραφική ή ακόμη και διεθνή διάσταση. Ένα τέτοιο σύστημα θα πρέπει ιδανικά να καλύπτει όλες τις πτυχές της έρευνας/δίωξης, συμπεριλαμβανομένων πληροφοριών για την ανάκτηση, δέσμευση και δήμευση περιουσιακών στοιχείων.
 —
 Περαιτέρω βελτίωση του υφιστάμενου εθνικού στατιστικού συστήματος για τη μέτρηση των ποσοστών εγκληματικότητας και των ποσοστών εξιχνίασης εγκλημάτων. Θα πρέπει να χρησιμοποιείται αποτελεσματικά ως εργαλείο διαχείρισης κατά τη χάραξη νέων προτεραιοτήτων πολιτικής.
 Μεσοπρόθεσμες προτεραιότητες
 —
 Εξασφάλιση ότι στο πλαίσιο μιας ενιαίας διοικητικής δομής (ενιαίο σημείο επαφής) οι κεντρικές μονάδες για τη διεθνή αστυνομική συνεργασία (εθνική μονάδα της Ευρωπόλ και Εθνικό Κεντρικό Γραφείο Interpol) έχουν πρόσβαση στις σχετικές


text:
εθνικές και διεθνείς βάσεις δεδομένων.
 —
 Επιτάχυνση της συνεργασίας και της ανταλλαγής δεδομένων μεταξύ της Δημοκρατίας της Μολδαβίας και της Ευρωπόλ (από ποιοτική και ποσοτική άποψη) σε διασυνοριακές ποινικές υποθέσεις.
 —
 Κατάρτιση στρατηγικής ανάλυσης των εγκληματικών φαινομένων, τόσο σε παγκόσμιο όσο και σε τομεακό επίπεδο, και ανταλλαγή της με τα αρμόδια όργανα επιβολής του νόμου και την Ευρωπόλ.
 —
 Κατάρτιση πολυετών σχεδίων δράσης που καθορίζουν τις επιχειρησιακές προτεραιότητες των υπηρεσιών επιβολής του νόμου, με βάση την αξιολόγηση απειλής όσον αφορά το σοβαρό και οργανωμένο έγκλημα.
 —
 Ενίσχυση της ανταλλαγής πληροφοριών με την ΕΕ και τα κράτη μέλη της για την τρομοκρατία, την παράνομη μετανάστευση, τη νομιμοποίηση εσόδων από παράνομες δραστηριότητες και οικονομικά θέματα.
 Καταπολέμηση των παράνομων ναρκωτικών
 Βραχυπρόθεσμες προτεραιότητες
 —
 Συμμετοχή στο Ευρωπαϊκό Δίκτυο Πληροφόρησης για τα Ναρκωτικά και την Τοξικομανία (Reitox) του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ) και στις σχετικές συνεδριάσεις εμπειρογνωμόνων που διοργανώνει το ΕΚΠΝΤ, εντός των ορίων των διαθέσιμων κονδυλίων.
 —
 Σαφής κατανομή καθηκόντων και συνεργασία μεταξύ των αρχών που είναι αρμόδιες για τη μείωση της ζήτησης ναρκωτικών, καθώς και μεταξύ των αρχών που συμμετέχουν στις δράσεις για τη μείωση της προσφοράς ναρκωτικών.
 Μεσοπρόθεσμες προτεραιότητες
 —
 Επέκταση του συντονισμού σε όλες τις πτυχές της πολιτικής για τα ναρκωτικά, συμπεριλαμβανομένων των κοινωνικών πτυχών και των πτυχών δημόσιας υγείας, των μέτρων επιβολής του νόμου, της διεθνούς συνεργασίας και της πολιτικής για τη νεολαία.
 —
 Έγκριση και εφαρμογή του εθνικού σχεδίου δράσης 2017-2018 για την εφαρμογή της εθνικής στρατηγικής κατά των ναρκωτικών 2011-2018.
 Εμπορία ανθρώπων
 —
 Έγκριση και εφαρμογή της εθνικής στρατηγικής για την πρόληψη και καταπολέμηση της εμπορίας ανθρώπων για την περίοδο 2017-2022, η οποία θα καλύπτει επίσης το εθνικό σύστημα παραπομπής υποθέσεων.
 —
 Περαιτέρω εξορθολογισμός της ροής πληροφοριών με τη βελτίωση της επικοινωνίας και της συνεργασίας μεταξύ της Ευρωπόλ και των εθνικών πολυτομεακών μονάδων επιβολής του νόμου της Δημοκρατίας της Μολδαβίας, καθώς και μεταξύ των ίδιων των μονάδων.
 —
 Διασφάλιση της ανάπτυξης ικανοτήτων των οργάνων επιβολής του νόμου με σκοπό την εξασφάλιση συνεργασίας με οργανισμούς της ΕΕ για την πρόληψη και την καταπολέμηση της εμπορίας ανθρώπων.
 Καταπολέμηση της σεξουαλικής κακοποίησης και της σεξουαλικής εκμετάλλευσης των παιδιών
 —
 Ενίσχυση της ικανότητας της αρμόδιας μονάδας έρευνας στην προσπάθεια εντοπισμού παιδιών θυμάτων σεξουαλικής κακοποίησης, και ιδίως παιδικής πορνογραφίας.
 —
 Δημιουργία δομών για τη διενέργεια ατομικής αξιολόγησης κάθε περίπτωσης παιδιού που έχει πέσει θύμα σεξουαλικής κακοποίησης, με σκοπό τον καθορισμό της παροχής ειδικής βοήθειας και υποστήριξης.
 —
 Πρόβλεψη ειδικού εκπροσώπου για τα παιδιά θύματα σεξουαλικής κακοποίησης όταν απαγορεύεται στους ασκούντες τη γονική μέριμνα να εκπροσωπούν το παιδί λόγω σύγκρουσης συμφερόντων ή όταν το παιδί είναι ασυνόδευτο ή έχει χωριστεί από την οικογένειά του.
 —
 Διάθεση κατάλληλων μέτρων ή προγραμμάτων παρέμβασης για τη διαχείριση του ατομικού κινδύνου που συνδέεται με κάθε καταδικασθέντα για σεξουαλική κακοποίηση ή εκμετάλλευση παιδιών.
 Καταπολέμηση του εγκλήματος στον κυβερνοχώρο
 Βραχυπρόθεσμες προτεραιότητες
 —
 Ενίσχυση της συνεργασίας με το Ευρωπαϊκό Κέντρο για τα Εγκλήματα στον Κυβερνοχώρο (EC3) της Ευρωπόλ.
 Μεσοπρόθεσμες προτεραιότητες
 —
 Επένδυση στην ανάπτυξη ικανοτήτων (μεταξύ άλλων των αρμόδιων αρχών του τομέα ποινικής δικαιοσύνης), τεχνογνωσίας και ειδίκευσης στην


text:
καταπολέμηση του εγκλήματος στον κυβερνοχώρο (ειδικά προσαρμοσμένες δράσεις καταπολέμησης του εγκλήματος στον κυβερνοχώρο, διμερή προγράμματα δικαιοσύνης/αστυνομίας).
 —
 Ενίσχυση της συνεργασίας για την καταπολέμηση του εγκλήματος στον κυβερνοχώρο και της σεξουαλικής εκμετάλλευσης παιδιών μέσω της ευθυγράμμισης των προτεραιοτήτων και του συντονισμού της επικοινωνίας.
 —
 Διερεύνηση δυνατοτήτων συνεργασίας ειδικά για την προστασία κρίσιμων υποδομών, όπως περιγράφεται στην οδηγία 2008/114/ΕΚ του Συμβουλίου (4), λαμβάνοντας παράλληλα υπόψη την οδηγία (ΕΕ) 2016/1148 του Ευρωπαϊκού Κοινοβουλίου και του Συμβουλίου (5), καθώς και τον σύνδεσμο για την αντιμετώπιση υβριδικών απειλών, παίρνοντας ως βάση προηγούμενα προγράμματα ανθεκτικότητας στον κυβερνοχώρο των προγραμμάτων βοήθειας της ΕΕ και άλλων χορηγών βοήθειας.
 —
 Επιτάχυνση της συνεργασίας για την ενίσχυση της ανθεκτικότητας και της ετοιμότητας στον κυβερνοχώρο: διευκόλυνση κατάρτισης της εθνικής στρατηγικής για την ασφάλεια στον κυβερνοχώρο μετά το 2020 με βάση πολυσυλλεκτική προσέγγιση, σύσταση εθνικής ομάδας αντιμετώπισης περιστατικών ασφαλείας σε υπολογιστές (CERT), προαγωγή της δημιουργίας κατάλληλων πλαισίων και δομών συντονισμού μεταξύ των φορέων του δημόσιου τομέα και του ιδιωτικού τομέα.
 —
 Συνεργασία για τη διασφάλιση της εφαρμογής των μέτρων του ΟΑΣΕ για την οικοδόμηση εμπιστοσύνης στον κυβερνοχώρο, με σκοπό την αύξηση της διαφάνειας και της συνεργασίας σε περιφερειακό και υποπεριφερειακό επίπεδο.
 —
 Εφαρμογή της σύμβασης της Βουδαπέστης, ιδίως όσον αφορά το δικονομικό δίκαιο για τους σκοπούς των εγχώριων ερευνών, της συνεργασίας δημόσιου-ιδιωτικού τομέα και της διεθνούς συνεργασίας.
 Πρόληψη και καταπολέμηση της διαφθοράς και της σύγκρουσης συμφερόντων
 Βραχυπρόθεσμες προτεραιότητες
 —
 Εφαρμογή του νόμου περί ακεραιότητας.
 —
 Εφαρμογή του νόμου που απαιτεί από όλους τους εκάστοτε αρμόδιους δημόσιους λειτουργούς την υποβολή δήλωσης των περιουσιακών στοιχείων των ίδιων και των στενών συγγενών τους και δήλωσης δυνητικών συγκρούσεων συμφερόντων σε σχέση με τα προσωπικά τους συμφέροντα ή των στενών συγγενών τους, και διασφάλιση της αποτελεσματικής εφαρμογής της διαδικασίας επιβολής του νόμου. Η ορθότητα του περιεχομένου των δηλώσεων περιουσιακών στοιχείων / πιθανών συγκρούσεων συμφερόντων θα πρέπει να αξιολογείται από την Εθνική Αρχή Ακεραιότητας και η σχετική ποινική έρευνα πρέπει να διενεργείται από το Εθνικό Κέντρο για την Καταπολέμηση της Διαφθοράς. Θα πρέπει να γίνεται ιεράρχηση προτεραιοτήτων όσον αφορά τους ελέγχους, με πρωταρχική έμφαση στις δηλώσεις υψηλόβαθμων υπαλλήλων, συμπεριλαμβανομένων των δικαστών και εισαγγελέων.
 —
 Διασφάλιση επαρκούς παρακολούθησης περιπτώσεων ύποπτων δηλώσεων και συστηματική επιβολή κυρώσεων (προστίμων, πειθαρχικών μέτρων κ.ά.) σε περίπτωση ψευδών δηλώσεων, εκπρόθεσμων δηλώσεων ή παράλειψης δηλώσεων περιουσιακών στοιχείων. Το βάρος της απόδειξης της προέλευσης των χρημάτων ή των περιουσιακών στοιχείων το φέρει ο δηλών. Συνέχιση της δημοσιοποίησης των δηλώσεων περιουσιακών στοιχείων.
 —
 Διασφάλιση της σταδιακής μετάβασης στην ηλεκτρονική υποβολή των δηλώσεων.
 —
 Διασφάλιση της πλήρους λειτουργίας της Εθνικής Αρχής Ακεραιότητας.
 —
 Ανάπτυξη μηχανισμών διαφανών και αξιοκρατικών διορισμών με επαγγελματικά κριτήρια για το Συμβούλιο Ακεραιότητας και για τους επιθεωρητές διαχείρισης και ακεραιότητας της Εθνικής Αρχής Ακεραιότητας, με σκοπό να εξασφαλιστεί ότι η εν λόγω αρχή είναι ανεξάρτητη και απαλλαγμένη από πολιτικές επιρροές. Εξασφάλιση ότι η Εθνική Αρχή Ακεραιότητας έχει πρόσβαση στα απαραίτητα αρχεία, συμπεριλαμβανομένων των κρατικών και ιδιωτικών μητρώων, με σκοπό τη διασφάλιση επαρκούς ελέγχου του πλούτου και των προσωπικών συμφερόντων.
 —
 Διασφάλιση της εκπροσώπησης της κοινωνίας των πολιτών στο Συμβούλιο Ακεραιότητας.
 —
 Έκδοση του νόμου σχετικά με